title: Johanna Kustannus

text: Uuden Johanna Kustannuksen pääoma romahti tilikaudella 2000-01, ja jo kesällä 2002 yhtiön osake-enemmistö siirtyi osakeannin myötä Love Kustannus Oy:lle. Blomin vientityö yhtiön palveluksessa loppui vuonna 2005. Vuonna 2010 Universal Music osti Johanna Kustannuksen, Siboneyn ja Love Kustannuksen levy-yhtiö-, julkaisu- ja kustannustoiminnat.. Ennen kauppaa eri yhtiöiden omistajia olivat Sini Perho, Peter von Bagh, Pekka Aarnio ja Otto Donner.


title: Johanna Kustannus

text: Vuoden 2014 lopussa Johanna Kustannus Oy lopetti toimintansa. Johanna Kustannus on tämän jälkeen ollut Universal Music Groupin levymerkki ja aputoiminimi.


title: Johanna Kustannus

text: Ensimmäisellä ja toisella Johanna Kustannuksella on ollut harvoja samoja artisteja uusine yhtyeineen. Love Kustannus julkaisi oikeuksineen Johanna-merkin levyjen CD-versiot vuodesta 1988 alkaen. Vasta Universal Musicin Johanna Kustannus alkoi julkaista vuonna 2012 20X-kokoelmia Johanna-merkin tuotannosta. Vuonna 2014 ilmestyi Johanna-vuodet -sarja.


title: Pistis, Elpis ja Agape

text: Pistis, Elpis ja Agape olivat 2. vuosisadalla Roomassa eläneitä ja uskonsa tähden kidutettuja marttyyreja. Pistis oli iältään 12 vuotta, Elpis 10 ja Agape 9 vuotta, kun heitä keisari Hadrianuksen aikana kidutettiin julmalla tavalla ja lopuksi mestattiin. Myös heidän äitinsä Sofia, joka ei varsinaisesti kokenut fyysistä kidutusta on korotettu kristinuskossa marttyriuteen.


title: Pistis, Elpis ja Agape

text: Slaavilaisessa perinteessa nämä nimet ovat muodossa Veera, Nadežda ja Ljubov ja Suomessa käytetään nimiä Usko, Toivo ja Lempi.


title: Pistis, Elpis ja Agape

text: Ortodoksinen kirkko muistelee näitä marttyyreja vuosittain syyskuun 17. päivänä.


title: Pistis, Elpis ja Agape

text: Helsingin Hämeentiellä olevassa hoivakoti Helenassa on näiden neljän marttyyrin muistolle pyhitetty kirkko vanhainkodin asukkaita varten.


title: Sojuz TM-31

text: Sojuz TM-31 oli Venäjän avaruusjärjestön miehitetty lento ISS-avaruusasemalle. Laukaisu Baikonurin kosmodromilta tapahtui Sojuz-U-kantoraketilla kello 7:52:47 UTC 31. lokakuuta 2000. Alus palasi 186 vuorokauden päästä maahan, 6. toukokuuta 2001. Lennon miehistö oli ensimmäinen ISS-avaruusaseman pysyvästä miehityksestä.


title: Sojuz TM-31

text: Laukaistiin ISS:n 1. nk. pysyvä miehistö (ISS Expedition 1)


title: Sojuz TM-31

text: Laskeutuivat


title: Safari-ralli

text: Safari-ralli on Keniassa vuosittain järjestettävä rallikilpailu. Ensimmäisen kerran kilpailu järjestettiin kuningatar Elisabet II:n kruunajaisten kunniaksi 27. toukokuuta – 1. kesäkuuta 1953.


title: Safari-ralli

text: Vuonna 1960 kilpailun nimi muutettiin "Itä-Afrikan Safari-ralliksi", ja nykyinen nimi otettiin käyttöön vuoden 1975 ralliin. Se kuului rallin maailmanmestaruussarjaan vuodesta 1973 lähtien vuoteen 2002 saakka. Nykyään kilpailu on osa Rallin Afrikan-mestaruussarjaa. Eniten Safari-rallin voittoja on kenialaisilla Shektar Mehtalla ja Carl Tundolla, 5 kertaa. Ensimmäinen Safari-rallissa kilpaillut suomalainen oli Rauno Aaltonen vuonna 1962.. Suomalaiset ovat voittaneet kilpailun 9 kertaa: Juha Kankkunen (1985,1991 ja 1993) kolmesti, Hannu Mikkola (1972 ja 1987) ja Tommi Mäkinen (1996 ja 2001) kahdesti, ja Ari Vatanen (1983), sekä Tapio Laukkanen (2017) kerran. Hannu Mikkola oli paitsi ensimmäinen suomalainen, myös ensimmäinen ei-afrikkalainen Safari-rallin voittaja.


title: Juho Rissanen

text: Juho Vilho Rissanen (9. maaliskuuta 1873 Kuopio – 11. joulukuuta 1950 Miami, Florida) oli suomalainen taidemaalari.


title: Juho Rissanen

text: Juho Rissanen syntyi Kuopiossa suomenkieliseen työläisperheeseen. Rissanen oli ensimmäisiä suomalaisia taidemaalareita, jonka vanhemmat olivat palvelusväkeä. Tuohon aikaan taiteilijat tulivat yleensä säätyläisperheistä. Hän kuvasi teoksissaan erityisesti kansanihmisiä ja näiden työntekoa.


title: Juho Rissanen

text: Rissasen vanhemmat olivat kiertelevä työmies Heikki Rissanen ja palvelijana toiminut Agatha Rissanen o.s. Kärkkäinen. Perheellä ei ollut vakinaista asuntoa vaan he asuivat loisina eri taloissa Kuopiossa ja sen lähiympäristössä. Juho Rissasen ollessa 10-vuotias hänen isänsä eksyi talvella 1884 juopuneena markkinoilta palatessaan Linnanlahden jäällä ja paleltui kuoliaaksi. Tämä tapahtuma varjosti Rissasen elämää ja vuosina 1900–1903 hän maalasi useita tähän tapaukseen liittyviä kuvia. Rissanen aikoi tehdä kolmiosaisen teoksen jonka aiheina olisi ollut isän kuolema, vuonna 1903, muut osat jäivät osin luonnosasteelle.


title: Juho Rissanen

text: Isän kuoltua Juhosta tuli perheen elättäjä ja hän työskenteli useissa eri töissä muun muassa juoksupoikana, suutarina, muurarina ja kirjakauppiaana. Vuonna 1888 Juho kävi käsityöläisten sunnuntaikoulua. Hän oli oppipoikana kuopiolaisen koristemaalarimestari Viktor Bergin maalausverstaassa vuosina 1889–1892 ja alkoi tässä vaiheessa kiinnostua myös taiteesta.


title: Juho Rissanen

text: Rissanen pääsi aloittamaan Albert Edelfeltin avulla varsinaiset taideopinnot Helsingissä Taideteollisuuskeskuskoulussa vuonna 1895 ja 1896 edelleen Helsingissä Suomen taideyhdistyksen piirustuskoulussa Albert Gebhardin oppilaana. Hän jatkoi Albert Gebhardin yksityisoppilaana 1896–1897 ja kävi samaan aikaan 1897 Turun piirustuskoulua Victor Westerholmin johdolla, jolloin hän maalasi muun muassa teokset "Hauta-Heikin mummo", "Ukko Istolainen", "Tyttö ja Satavuotias". Samana vuonna hän osallistui myös ensimmäisen kerran Suomen taiteilijoiden näyttelyyn sekä sai apurahan keisarillisesta käsikassasta. Vuoden 1897–1898 Rissanen opiskeli Pietarin taideakatemiassa Ilja Repinin oppilaana. Vuonna 1898 hän osallistui jälleen Suomen taiteilijoiden näyttelyyn ja jatkoi opintoja Suomen taideyhdistyksen piirustuskoulussa Helsingissä 1898–1899.


title: Juho Rissanen

text: Rissanen maalasi vuonna 1899 muun muassa teokset "Povarissa", "Sokea" ja "Kuppari", sekä osallistui Suomen taiteilijoiden näyttelyyn. Rissanen oli mukana Pariisin maailmannäyttelyssä töillään "Avannolla onkijat" ja "Murtaja", ja sai teoksillaan pronssimitalin. Samana vuonna hänelle myönnettiin Valtion matkastipendi. Hän maalasi teoksen "Rautaa kaulassa" ja lähti sitten opintomatkalle Italiaan.


title: Juho Rissanen

text: Rissanen teki opintomatkoja Italiaan 1900–1901 opiskellen Firenzessä "Filadelfion Sinin" ateljeessa, Saksaan 1902 Hovingin stipendin turvin, Italiaan uudestaan 1903 ja Ranskaan 1908, 1911–1913 sekä 1913–1914.


title: Juho Rissanen

text: Rissanen muutti pois Suomesta 1918 asuen ensin Tanskassa ja myöhemmin Ranskassa 1921–1939. Vähän ennen toisen maailmansodan alkamista Rissanen muutti Floridaan Yhdysvaltoihin 1939 ja asui siellä viimeiset elinvuotensa. Rissasen kuoltua Floridassa hänen tuhkauurnansa tuotiin Suomeen ja haudattiin Kuopion Isolle hautausmaalle 24.2.1951.


title: Juho Rissanen

text: Rissanen oli naimisissa 1908–1914 kuvanveistäjä Hilda Flodinin kanssa, mutta liitto päättyi avioeroon.


title: Pernin lohikäärmeritarit

text: Pernin lohikäärmeritarit (alk. "The Dragonriders of Pern") on Anne McCaffreyn kirjoittama fantasiakirjasarja, josta Sari Karhulahti on suomentanut kolme osaa.


title: Pernin lohikäärmeritarit

text: "Pernin lohikäärmeritarit" -sarja on saavuttanut paljon suosiota ympäri maailmaa. Kolme ensimmäistä osaa on suomennettu, mutta Otava on lopettanut Pernin sarjan käännättämisen. Lisäksi sarjan toisesta osan "Vaarallisen tähden" suomennoksesta puuttuu noin yksitoista sivua tekstiä, koska suomennos tehtiin brittikustantamon painoksesta. Yhdysvaltalaisessa painoksessa oli materiaalia, joka Britanniassa poistettiin kirjan lyhentämiseksi.


title: Pernin lohikäärmeritarit

text:
"Pernin lohikäärmeritarit" -sarjan kirjat kuvaavat Pernin planeetan elämää, usein naispäähenkilöiden näkökulmista. McCaffreyn kirjat sijoittuvat fantasiakirjallisuuden ja tieteiskirjallisuuden rajamaille. "Pernin lohikäärmeritarit" -sarjan lisäksi McCaffrey kirjoitti paljon muutakin suomentamatonta kirjallisuutta.
Sarjan kolme ensimmäistä osaa on suomennettu. Ne on julkaistu Otavan fantasiaroomanit-sarjan kirjoina.


title: Elviira

text: Elviira tai "Elvira" on naisen etunimi.


title: Elviira

text: Elviiran nimipäivä on 27. kesäkuuta ollut suomalaisessa almanakassa vuosina 1885–1928 ja uudelleen vuodesta 1995.


title: Elviira

text: Nimi Elviira perustuu joko arabiankieliseen ylevää ja käskijätärtä tarkoittavaan sanaan tai muinaissaksan nimeen Alverat. Nimen lyhentymänä on Suomessa käytössä myös Elvi.


title: Elviira

text: Suomessa nimi Elviira on 1900-luvun alusta vuoden 2009 loppuun mennessä annettu 7317 henkilölle. Muodossa Elvira nimi on annettu 4222 naiselle ja alle viidelle miehelle.


title: Yoann Gourcuff

text: Yoann Gourcuff (s. 11. heinäkuuta 1986) on ranskalainen jalkapalloilija. Hän edustaa tällä hetkellä Ranskan pääsarjassa pelaavaa Stade Rennes'stä. Hän on pelipaikaltaan keskikenttäpelaaja.


title: Yoann Gourcuff

text: Yoann Gourcuff sai pelaajakasvatuksensa aina 14-vuotiaaksi saakka FC Lorient-Bretagne Sudissä. Hän liittyi Stade Rennais FC seuraan vuonna 2001 samaan aikaan kuin isänsä Christian Gourcuff, joka tuli seuran valmentajaksi.


title: Yoann Gourcuff

text: Useat maineikkaat seurat, kuten Amsterdamin AFC Ajax sekä Lontoon Arsenal FC, yrittivät saada Gourcuffin joukkueeseensa. Hän päätti kuitenkin jäädä kotiseuraansa ja allekirjoitti ammattilaispaperit vuonna 2003 juuri 17 vuotta täytettyään.


title: Yoann Gourcuff

text: Hän pelasi useita otteluita jo Ranskassa ollessaan ja sai paljon peliaikaa. Hän pelasi UEFA-cupissa viisi ottelua ja sai niissä yhteensä kuusi maalia.


title: Yoann Gourcuff

text: Hän päätti kuitenkin jättää käyttämättä mahdollisuuden pidentää Stade Rennais FC:n kanssa tekemäänsä sopimustaan, joka olisi päättynyt vuonna 2007, ja liittyi kesän 2006 aikana AC Milanin joukkueeseen. Kahden kauden aikana lupaavan nuorukaisen läpimurto Milanin superorganisaatiossa jäi tekemättä ja hän esiintyi kentällä vain 37 liigaottelussa. Kaudeksi 2008–2009 Gourcuff palasi kotimaahansa hakien peliaikaa lainapestillä FC Girondins de Bordeaux'n joukkueesta. Gourcuffin kausi seurassa oli menestyksekäs ja hän oli yksi avainhahmoista Bordeaux'n juhliessa Ranskan mestaruutta kauden jälkeen. Gourcuff palkittiin kauden parhaana liigapelaajana ja France Football valitsi hänet myös vuoden parhaaksi ranskalaispelaajaksi. Menestyskauden jälkeen Milan olisi halunnut Gourcuffin takaisin, mutta ranskalainen halusi jäädä Bordeaux'hon ja lopulta hänen siirtonsa varmistui toukokuun lopussa. Siirtosummaa ei julkistettu, mutta sen arvioitiin olleen noin 15–18 miljoonaa euroa.


title: Yoann Gourcuff

text: Gourcuffin kausi 2009–2010 ei ollut yhtä menestyksekäs kuin debyyttinsä, mutta hän oli kuitenkin tärkeä pelaaja Bordeaux'lle. Kehno kevätkausi pudotti kuitenkin seuran kärjestä ja lopulta europelien ulkopuolelle. Kauden jälkeen Gourcuffin ympärillä käytiin paljon siirtospekulaatioita ja lopulta pelintekijä siirtyi elokuussa Olympique Lyonnais'n paitaan noin 22 miljoonan euron siirtosummalla. Gourcuffin lähdön taustalla oli muun muassa päävalmentaja Laurent Blancin siirtyminen Bordeaux'sta Ranskan maajoukkueen peräsimeen.


title: Yoann Gourcuff

text: Gourcuffin debyyttikausi Lyonissa oli vaikea, eikä hän onnistunut lunastamaan seuran tai itsensä itselleen asettamia odotuksia. Eritoten maalinteko oli Gourcuffille vaikeaa ja hän onnistui lopulta vain neljästi maalinteossa pelaamissaan 36 ottelussa. Kesällä 2011 hän joutui nilkkaleikkaukseen, joka piti miehen sivussa kauden valmistautumisharjoituksista. Toipuminen ei sujunut odotetusti ja Gourcuff pääsi palaamaan pelikentille vasta lokakuussa. Loukkaantumiset vaivasivat Gourcuffin Lyon-uraa ja peliaika jäi sen vuoksi vähäiseksi. Hän jätti Lyonin kauden 2014/15 jälkeen. Vapaana pelaajana jalkavaivoista toipunut Gourcuff siirtyi syksyllä 2015 vuoden sopimuksella Stade Rennes'een. Epäonnekseen Gourcuff loukkasi nilkkansa debyyttiottelussaan FC Lorientia vastaan tammikuussa 2016 ja joutui sivuun pelikentältä.


title: Jari Mäenpää

text: Jari Mäenpää (s. 23. joulukuuta 1977) on suomalainen muusikko, joka tuli tunnetuksi metalliyhtye Ensiferumin laulaja-kitaristina vuosina 1996–2004. Vuonna 2003, Ensiferumin toisen albumin äänitysten päätyttyä Mäenpää erosi yhtyeestä ja lähti rakentamaan omaa sooloprojektiaan, jonka nimeksi tuli Wintersun. Mäenpää on kitaransoittajana alkeisoppitunteja lukuun ottamatta itseoppinut ja opetellut soittamaan lainaamalla esimerkiksi Metallican ja Megadethin nuottikirjoja. Mäenpää on tunnettu monipuolisesta äänestään, joka kattaa niin örinälaulun kuin puhtaan laulun.


title: Sisley Treviso

text: Sisley Treviso on italialainen lentopallojoukkue, joka pelaa Italian A1-liigassa. Sisley Volley on yksi A1-liigan menestyksekkäimmistä joukkueista. A1-liigan mestaruuksia joukkueella on kymmenen jotka kaikki ovat tulleet vuosien 1994 ja 2007 välisenä aikana. Lisäksi joukkue on voittanut useasti Mestareiden Liigan ja myös CEV Cupin. Italian A1-liigan cupin joukkue on voittanut useasti.


title: Sisley Treviso

text: 2000-luvulla joukkue on voittanut neljä mestaruutta ja ollut finaaleissa kuusi kertaa peräkkäin. Sisleyn joukkueessa pelaavat muun muassa Italian maajoukkuepelaajat Alessandro Fei ja Alberto Cisolla sekä Samuele Papi. Lisäksi joukkueessa passaa Ranskan maajoukkueen Pierre Pujol ja maailman parhaimmaksi keskitorjujaksi valittu brasilialainen Gustavo.


title: Sisley Treviso

text: Sisleyn Volleyn kotikaupunki on Treviso.


title: Hinthaaran rautatieasema

text: Hinthaaran rautatieasema (, ) sijaitsee Hinthaaran kylässä Porvoossa rataosalla .


title: Hinthaaran rautatieasema

text: Hinthaaran asema on nykyisin yksityiskäytössä. Junaan nousevia matkustajia palvelee ratapihan länsipäätyyn vuonna 2003 rakennettu seisake, jossa on vanhanmalliset laiturit ja laiturikatos. Laiturialueen vieressä on liityntäpysäköintipaikka.


title: Carmina Burana (Orff)

text: Carmina Burana on näyttämökantaatti, jonka Carl Orff sävelsi vuosina 1935–1936 keskiaikaisesta "Carmina Burana" -käsikirjoitussarjasta valikoimiinsa teksteihin. Musiikkiteoksen täydellinen latinankielinen nimi on: "Carmina Burana: Cantiones profanae cantoribus et choris cantandae comitantibus instrumentis atque imaginibus magicis" eli ”Beuernin lauluja: maallisia lauluja laulajille ja kuoroille laulettavaksi instrumenttien ja maagisten kuvien kanssa”.


title: Carmina Burana (Orff)

text: Carmina Burana kuuluu Trionfi-nimiseen musiikilliseen triptyykkiin, joka sisältää myös osat Catulli carmina ja Trionfo di Afrodite. Carmina Buranan kuuluisin kohtaus on kuoron laulama ”O Fortuna”, joka sekä aloittaa että päättää teoksen.


title: Carmina Burana (Orff)

text: Carl Orffin teos perustuu 24 runoon, jotka ovat keskiaikaisesta "Carmina Buranaksi" kutsutusta kokoelmasta, joka tarkoittaa ”Beuernin lauluja”. Kokoelma on peräisin Benediktbeuernin luostarista, josta runoteoksen alkuperäiset käsikirjoitukset löydettiin.


title: Carmina Burana (Orff)

text: Orff törmäsi teksteihin alkujaan John Addington Symondsin vuonna 1884 julkaisemassa teoksessa "Wine, Women, and Song", joka oli 46 runon käännös englanniksi. Nuori lainopiskelija sekä latinan ja vanhan kreikan intohimoinen harrastaja Michel Hofmann avusti Orffia 24 runon valitsemisessa ja järjestämisessä, jotta teokset muodostaisivat yhtenäisen libreton.


title: Carmina Burana (Orff)

text:
Libretto on kirjoitettu osin latinaksi ja osin keskiyläsaksan kielellä. Se käsittelee maallisia aiheita: varallisuuden ja omaisuuden ailahtelevaisuutta, elämän katoavuutta, riemua kevään paluusta sekä juomisen, ylensyömisen, pelaamisen ja ylellisyyden iloja.
Carmina Burana jakautuu rakenteellisesti viiteen keskeiseen osaan, jotka puolestaan jakautuvat osiin. Kaikkiaan kantaatti koostuu 25 musiikkikappaleesta, joista ensimmäinen ja viimeinen ovat samat. Orff merkitsi jokaisen kappaleen välille ”attaccan”.Pääosa musiikin rakenteesta perustuu ajatukselle onnenpyörän pyörimisestä. Tästä onnenpyörästä on kuva käsikirjoituksen ensimmäisellä sivulla (sama kuin on tämän artikkelin alussa), ja sen ympärille on sijoitettu neljä lausetta. Onnenpyörä pyörähtää jokaisen osion sisällä, joskus jopa musiikkikappaleen sisällä. Ilo muuttuu katkeruudeksi ja toivo suruksi. "O Fortuna", ensimmäinen "Schmellerin" toimittaman julkaisun runo, täydentää tätä ympyrää, ja se muodostaan kantaatin ensimmäisen ja viimeisen musiikkikappaleen eli aloittaa ja päättää liikkeen, mutta liike voi jatkua aina uudestaan. Carl Orffin musiikki edustaa pyrkimystä helposti lähestyttävään ja suoraan kommunikoivaa tyyliä. Carmina Burana ei sisällä klassisessa mielessä juurikaan musiikillista kehittelyä, ja sen polyfonia on yleensä yksinkertainen. Orff välttää harmonian ja rytmin monimutkaisuutta, ja se ei miellyttänyt esteettisesti useimpia aikakauden muusikoita. Kuitenkin aikalaiset, jotka käyttivät hänen sävellystään, pitivät hänen musiikkiaan tekniseltä kompositioltaan monimutkaisena ja vaikeasti lähestyttävänä.


title: Carmina Burana (Orff)

text: Musiikillisesti Orffin esikuvina olivat myöhäisrenessanssin ja varhaisen barokin säveltäjät, kuten William Byrd ja Claudio Monteverdi. Toisin kuin yleisesti luullaan, Orff ei perustanut Carmina Buranan sävellystyötä aiemmilla melodioilla, sillä sellaisia ei Codex Bauern sisällä. Hänen orkestrointinsa osoittaa kunnioitusta Igor Stravinskya kohtaan. Orffille kuten Stravinskillekin rytmi on musiikin keskeisin elementti.


title: Carmina Burana (Orff)

text: Carl Orff kehitteli draamallisen konseptin, jota hän kutsui nimellä ”"Theatrum Mundi"” ja jonka mukaan musiikki, liike ja sanat ovat erottamaton kokonaisuus. Babcock kirjoittikin: ”Orffin taiteellinen kaava rajoittaa musiikkia niin, että jokaista sävelmää tulee seurata tapahtuman näyttämöllä. Juuri tämän tähden Carmina Buranan nykyiset toteutukset eivät vastaa Orffin tarkoituksia”.


title: Carmina Burana (Orff)

text: Vaikka Carmina Burana on alkujaan ollut draamateos, johon sisältyi myös tanssia, lavasteet ja muita näyttämöllisiä elementtejä, teosta esitetään nykyisin yleensä konserttisaleissa niihin soveltuvana kantaattiversiona. Toisinaan esityksissä kuitenkin pyritään toteuttamaan alkuperäistä näyttämöllistä kokonaisuutta, mutta nämä esitykset ovat hyvin harvinaisia.


title: Carmina Burana (Orff)

text: Frankfurtin ooppera esitti "Carmina Buranan" 8. kesäkuuta 1937 ensimmäisenä. Orkesteria johti Bertil Wetzelsberger, kuorona oli Cäcilienchor, ohjaaja oli Otto Wälterlin ja puvustuksesta vastasi Ludwig Sievert. Tämän jälkeen kokemansa suosion johdosta Carl Orff kirjoitti musiikkikustantajalleen Schott Musicille:


title: Carmina Burana (Orff)

text: Useita eri tuotantoja nähtiin myös muualla Saksassa huolimatta natsihallinnon huolestuneisuudesta esitysten eroottisesta latauksesta, jota oli eräissä runoissa, kuin myös venäläisvaikutteista. Carmina Buranan kansansuosio kasvoi rajusti, ja siitä tuli nopeasti natsihallinnon aikaisen Saksan suosituin musiikkiesitys. "Carmina Burana" oli erittäin ristiriitainen, kun otetaan huomioon sen sävellysaika ja historiallinen tilanne. Natsihallinto piti sävellystä arjalaisen rodun ylistyksenä. Kuitenkin sodan jälkeen teoksen menestys yhä vain jatkoi kasvamistaan, jopa niin hyvin, että se tuli 1960-luvulla kansainväliseen klassisen musiikin repertuaariin. Vuonna 1966 "Carmina Burana" esitettiin ensimmäisen kerran Israelissa.


title: Carmina Burana (Orff)

text: Orff oli vasta 42-vuotias menestyksen kohdatessa häntä, mutta pyyntö, jonka hän esitti kustantajalleen, on saanut maailmanmaineen ja sitä on siteerattu lukemattomissa yhteyksissä. Yksikään toinen hänen sävellyksensä ei ole saanut osakseen "Carmina Buranan" kaltaista suosiota. Tämän osoittaa ”O Fortunan” suosio erilaisissa populaarikulttuurin yhteyksissä kuin myös teoksen menestys klassiselle musiikille ominaisissa piireissä ja siitä tehdyt lukemattomat levytykset.


title: Carmina Burana (Orff)

text: "Carmina Buranan" musiikkia ja eritoten sen kuoro-osuutta ”O Fortuna” on käytetty elokuvissa ja mainoksissa. Myös useat populaarimusiikin yhtyeet ovat sovittaneet sitä äänitteilleen.


title: Carmina Burana (Orff)

text: John Boormanin ohjaama vuoden 1981 elokuva "Excalibur – sankarin miekka" oli ensimmäinen, jossa ”O Fortuna” -osiota käytettiin jo ennen kuin siitä muotoutui musiikillinen klisee. Tämän jälkeen musiikkia on käytetty useissa elokuvissa, muun muassa "The Doors", "Glory", "Punaisen lokakuun metsästys" ja "Syntyneet tappajiksi". Kappaletta on käytetty introna amerikkalaisen death metal -yhtyeen Vital Remainsin levyllä "Dechristianize"sekä tanskalaisen heavy metal -yhtye Pretty Maidsin albumilla "Red, hot & heavy" (1984). Therion on tehnyt cover-version O Fortunasta "Deggial"-albumilleen.


title: Oslon yliopisto

text:
Oslon yliopisto () on Norjan pääkaupungissa Oslossa toimiva yliopisto.
Alun perin kuningas Fredrik VI:n mukaan nimetty Oslon yliopisto avattiin 1811. Sitä ennen Kööpenhaminan yliopisto oli ollut Tanskan ja Norjan ainoa. Nykyisellä nimellään yliopisto on toiminut vuodesta 1939.


title: Oslon yliopisto

text: Oslon yliopisto on opiskelijamäärältään toiseksi suurin yliopisto vuodesta 2016, jolloin yhteenliitoksen seurauksena Norjan teknis-luonnontieteellinen yliopisto (NTU) ohitti sen. Oslon yliopistossa oli vuonna 2017 kahdeksan tiedekuntaa, joissa opiskeli yhteensä noin 28 000 opiskelijaa ja 2 700 tohtoriopiskelijaa. Henkilökuntaa oli yhtensä noin 6 600, josta akateemista henkilökuntaa oli vajaa 3 800, tukihenkilökuntaa noin 950 ja toimistohenkilökuntaa 1 700.


title: Oslon yliopisto

text: Maailmanlaajuisesti viisisataa huippuyliopistoa sisältävän Shanghain yliopistorankingn listalla (2017) Oslon yliopisto sijoittui sijalle 62. Pohjoismaisista yliopistoista se luokiteltiin tällä listalla neljänneksi; edellä olivat Kööpenhaminan yliopisto, Karoliininen instituutti ja Helsingin yliopisto. Oslon yliopistossa ovat toimineet muiden muassa Nobel-palkinnon saaneet Fridtjof Nansen, Ragnar Frisch, Odd Hassel, Ivar Giæver ja Trygve Haavelmo.


title: Oslon yliopisto

text: Oslon yliopiston lääketieteellinen tiedekunta on jakanut vuosittain Anders Jahren lääketieteellisen palkinnon vuodesta 1960 lähtien. Palkinto on merkittävimpiä pohjoismaisia tunnustuksia lääketieteen alalla. Vuonna 2017 Anders Jahren pääpalkinto oli arvoltaan kaksi miljoonaa Norjan kruunua.


title: Intrum Justitia

text: Intrum Justitia on konserni, joka tarjoaa yritys- ja kuluttajasaataviin kohdistuvia perintäpalveluita. Konsernin liikevaihto oli vuonna 2009 noin 388,6 miljoonaa euroa, ja sen palveluksessa työskentelee 3 400 henkilöä. Yrityksen toimitusjohtaja maaliskuusta 2016 lähtien on Mikael Ericson.


title: Intrum Justitia

text: Suomessa toimiva Intrum Justitia Oy on perintäyritys, joka kuuluu Intrum Justitia -konserniin. Intrum Justitian toimeksiantajina on noin 18 000 yritystä ja yhteisöä ympäri Suomea, lähes kaikilta toimialoilta. Intrum Justitian Suomen yhtiön toimitusjohtajana toimii Mikael Ericson. Yrityksen pääkonttori sijaitsee Helsingissä. Suomessa yrityksen työntekijöitä on 415.


title: Intrum Justitia

text: Sven Göransson perusti Intrum Justitian Ruotsissa vuonna 1923. Vuonna 1970 hänen poikansa Bo Göransson osti yrityksen. Intrum Justitian laajentuminen yli rajojen alkoi sveitsiläisen yritysoston seurauksena 1974. Nykyään Intrum Justitia toimii 22 Euroopan maassa.


title: Intrum Justitia

text:
Intrum Justitian edeltäjä Oy Credit Ab perustettiin toimimaan yhteistyössä Suomen Luotonantajayhdistyksen kanssa. Vuonna 1910 Keisarillisen Suomen Senaattiin lähetetyn hakemuksen mukaan yhtiön tarkoituksena oli toimia maamme luottoasioiden järjestäjänä ja vakaannuttajana harjoittamalla luotto-, tiedustelu- ja rahainperimistoimintaa sekä liike-elämään kuuluvain lakiasiain hoitoa.
Nämä toiminnan peruskivet löytyvät Intrum Justitian toiminnasta nykyäänkin.


title: Intrum Justitia

text: Vuonna 1993 Intrum Justitialle myönnettiin ISO-laatusertifikaatti ensimmäisenä perintätoimistona maailmassa. Se on edelleen ainoa suomalainen alansa yritys, jolle laatusertifikaatti on myönnetty.


title: Intrum Justitia

text: Vuonna 2016 Intrum ilmoitti yhdistyvänsä Lindorffin kanssa. Liitos odottaa EU:n kilpailuviranomaisen hyväksyntää.


title: Intrum Justitia

text: Konsernin palvelut kattavat kuluttaja- ja yritysperinnän, maksuvalvonnan, ulkomaan perinnän ja laskutuspalvelun, saatavien ostopalvelun sekä erinäisiä luotonhallinnan erikoispalveluja kuten luottopäätöspalvelun.


title: Intrum Justitia

text: Luotonhallinta, eli Credit Management Service (CMS), tarkoittaa osallistumista koko prosessiin, alkaen luottopäätöksistä jatkuen koko saatavien elinkaaren ajan. Tämä prosessi voi muodostua useista osa-alueista: luottotietojen tarkastus ja valvonta, laskutus ja muistutukset, yritys- ja kuluttajaperintä, kansainvälinen perintä, luottotappioiksi kirjattujen saatavien perintä sekä saatavien osto.


title: OTP Bank Liga

text: OTP Bank Liga on Unkarin jalkapallon pääsarja. Unkarin jalkapallomestaruudesta on pelattu vuodesta 1901 lähtien, nykyinen sponsorinimi otettiin käyttöön vuonna 2011.


title: OTP Bank Liga

text: Ensimmäisen kerran Unkarin mestaruudesta pelattiin vuonna 1901. Kuitenkin vuoteen 1926 saakka ainoastaan budapestilaiset joukkueet ottivat osaa. Ensimmäisen kerran kaudella 1907–1908 alettiin pelata alueellisia mestaruussarjoja, joiden mestarit pelasivat pääsystä mestaruusotteluun Budapestin mestaria vastaan. Kaudella 1925–1926 pelattiin mestaruussarja, johon osallistuivat kuuden alueliigan mestarit sekä kaksi parasta Budapestin joukkuetta. Seuraavalla kaudella Budapestistakin oli mukana vain mestari.


title: Haksin seisake

text:
Haksin seisake on rautatien seisake Porvoon radalla. Se avattiin vuonna 1931. Seisakkeen 11-metrinen laituri on lyhin Suomessa rautatien henkilöliikenteen käytössä oleva laituri. Seisakkeella pysähtyvät Porvoon museojunat. Säännöllinen kaupallinen matkustajaliikenne Porvooseen loppui 1981.
Haksin seisakkeen luona oli myös Porvoon Liikenteen bussilinjan nro 4 päätepysäkki. Bussiliikenne loppui kesällä 2015.


title: Mallorean taru

text: Mallorean taru on David Eddingsin kirjoittama fantasiakirjasarja, joka on jatkoa Belgarionin tarulle. Sarjan kirjat on suomentanut Tarmo Haarala.


title: Kiialan seisake

text: Kiialan seisake (ruots. "Kiala hållplats") on rautatien seisake Porvoon radan varrella Porvoossa. Seisake perustettiin Kiialan kartanon tarpeisiin rautatien avaamisvuonna 1874. Liikennepaikalla pysähtyvät Porvoon museorautatien museojunat. Liikennepaikalla on yksi laituriraide. Aiemmin liikennepaikalla on ollut myös yksi sivuraide.


title: Ragnar Frisch

text: Ragnar Anton Kittil Frisch (3. maaliskuuta 1895 Oslo – 31. tammikuuta 1973) oli norjalainen ekonomisti, joka sai ensimmäisen Nobelin taloustieteen palkinnon vuonna 1969 taloudellisten prosessien analysoinnista ja dynaamisten taloustieteellisten mallien kehittämisestä.


title: Ragnar Frisch

text: Frisch suoritti taloustieteen perustutkinnon Oslon yliopistossa vuonna 1919 ja opiskeli Ranskassa kolme vuotta ennen tohtoriksi väittelemistään vuonna 1925. Vuonna 1931 hän sai henkilökohtaisen professuurin Oslon yliopistossa ja pysyi virassa vuoteen 1965 asti.


title: Ragnar Frisch

text: Frischin tutkimustyö keskittyi lähinnä makrotaloustieteeseen ja ekonometriaan.


title: Jared Hess

text: Jared Hess (s. 18. heinäkuuta 1979, Idaho, Yhdysvallat) on yhdysvaltalainen elokuvaohjaaja. Hänet tunnetaan parhaiten "Dynamiitti Napoleon" -elokuvan (2004) ohjaajana.


title: Kaliumasetaatti

text: Kaliumasetaatin kemiallinen kaava on CHKO ja rakennekaava CHCOOK. Se on etikkahapon (CHCOOH) kaliumsuola. Kaliumasetaatti on normaaliolosuhteissa olomuodoltaan valkoista, hiutaleista tai kiteistä jauhetta.


title: Kaliumasetaatti

text: Kaliumasetaattia käytetään mm lentokenttien liukkaudentorjunnassa kuuran ja ohuen jään poistoon. Kaliumasetaattia käytetään elintarvikkeissa lähinnä säilöntäaineena, E-koodilla E 261. Muita käyttökohteita ovat asetonin ja kristallilasin valmistus, veden poistaminen prosesseista, ja yleisenä reagenssina laboratorioissa.


title: Phillip Johnson

text: Phillip E. Johnson (s. 1940) on entinen yhdysvaltalainen oikeustieteen professori, kirjailija ja uudelleensyntynyt kristitty. Johnson on kirjoittanut kirjoja muun muassa rikoslaista. Häntä pidetään älykkään suunnittelun liikkeen synnyttäjänä. Johnson onkin tunnetuin nimenomaan "älykäs suunnitelma" -liikkeen perusajatuksen kehittämisestä sekä Wedge-strategiasta Discovery Institutessa. Johnson on tullut tunnetuksi myös siitä, että hän kuuluu "The Group for the Scientific Reappraisal of the HIV-AIDS Hypothesis"-liikkeeseen, joka kiistää sen, että HI-virus aiheuttaa AIDS:in . Molemmat näistä Johnsonin näkemyksistä on katsottu näennäistieteellisiksi.


title: Phillip Johnson

text: Huolimatta siitä, että Johnsonilla ei ole biologista koulutusta, hän on tunnettu kehitysopin arvostelustaan. Johnson teki tunnetuksi käsitteen "älykäs suunnittelu" vuonna 1991 ilmestyneessä kirjassaan "Darwin on Trial". Kirjassaan Johnson jätti Raamatun sivuun ja otti kritiikkinsä kohteeksi empiiristen tieteiden perusperiaatteen metodologisen naturalismin. Hän tarjosi sen tilalle teististä realismia. Teistinen realismi tarkoittaa, että tiede hyväksyessään metodologisen naturalismin ottaa a priori oletuksen, että yliluonnollisia selityksiä ei hyväksytä tieteen piirissä. Johnson on tuottanut useita kirjoja "älykkäästä suunnitelmasta".


title: Phillip Johnson

text: Toisin kuin muut älykkään suunnittelun johtohahmot Johnson hylkää ajatuksen yhteisestä kantamuodosta. Maan ikäkysymykseen hän ei ota kantaa.   Johnson on esittänyt, että älykästä suunnittelua tulisi opettaa evoluution kustannuksella. Hän on luokitellut evoluution ateistiseksi ja materialistiseksi. Johnson moittii myös evoluution logiikkaa huonoksi.


title: Phillip Johnson

text: Vuonna 1997 Johnson kirjoitti teoksen "Defeating Darwinism by Opening Minds" (). Teoksessaan hän kokosi yhteen filosofiansa, jolla hän vastusti matodologista naturalismia ja mainitsi myös wedge–strategian nimeltä. Johnson esitti, että älykkään suunnittelun ajatuksena on edistää teististä ohjelmaa.


title: Phillip Johnson

text: Johnson on yksi Discovery Instituten Wedge–strategian kehittäjistä; strategian tarkoituksena on "opettaa vaihtoehtoa" kampanjalla, jolla kylvetään epäluottamusta evoluution tieteellisyyteen ja sen luotettavuuteen tiedeyhteisössä. Evoluutio on samanaikaisesti "vaihtoehtoinen malli", "teoria kriisissä" sekä "falsifioitu todistusaineiston valossa". Wedge-strategian tarkoituksena on aikaansaada laillista opetusta ja kirjoittelua, joilla kyseenalaistetaan tieteen naturalistinen perusta.


title: Phillip Johnson

text: Vuodesta 2001 Johnson on kärsinyt sarjasta lieviä aivoinfarkteja. Tämä on rajoittanut hänen julkista aktiivisuuttaan älykkään suunnittelun piirissä. Johnson uskoo, että infarktit ovat Jumalan merkkejä siitä, että hänen tulisi viettää enemmän aikaa uskonsa ja perheensä parissa ja vähemmän "ylpeyttä ruokkivassa kiistelyssä".


title: Phillip Johnson

text: Johnson on osallistunut liikkeeseen, jonka tarkoituksena on haastaa tiedeyhteisön näkemys siitä että HIV aikaansaa AIDSin.  Johnsonin mielestä tälle ei olemassa tieteellistä näyttöä. Hänestä HIV:n ja AIDSin välillä on olemassa ainoastaan korrelaatio. Koska kuitenkin on ihmisiä, joilla on HIV ilman AIDSia ja päinvastoin, on tämä Johnsonista tilastotieteellistä harhaanjohtamista. Hänestä ei ole järkevää väittää, että jos ihmisillä on tuberkuloosi ja HIV, sanotaan heillä olevan AIDS, mutta jos heillä on tuberkuloosi ilman HIV:tä heillä ei ole AIDSia. Johnson vetoaa myös siihen, että ei tiedetä mekanismia ja että AIDSin syyt ovat tuntemattomat.  Johnson väittää, että AIDS-selitys on poliittinen, ei tieteellinen.  Johnsonin mukaan tästä todistaa se, että kaikki arvostelu AIDSin HI-virusperäisyyttä kohtaan hylätään keskustelussa.


title: Phillip Johnson

text:
Tyypillisin Johnsonin argumentaatiota koskeva arvostelu koskee "älyllistä epärehellisyyttä", jolla tarkoitetaan esimerkiksi asiayhteydestä irrallaan olevien lainausten viljelyä.
 Lisäksi häntä syytetään määritelmäkikkailusta kuten siitä, että hän ottaa tarkasteluun käsitteen "naturalismi", joka voi tarkoittaa joko metodologista naturalismia tai naturalistista todellisuuskäsitystä. Hän esimerkiksi käyttää naturalistisen todellisuuskäsityksen sisältöä arvostelussaan, jonka kohdistaa kuitenkin metodologiseen naturalismiin. Toinen Johnsonia koskeva kriitiikki kohdistetaan Wedge-strategiaan, joka on arvostelijoiden mukaan osoitus siitä, että älykkäässä suunnittelussa on kyse poliittisesta eikä tieteellisestä kiinnostuksesta. Johnsonin on väitetty olevan kiinnostuneempi uskonnollisesta käännytystyöstä ja poliittisesta vaikuttamisesta kuin tieteellisestä keskustelusta. Arvostelijat perustelevat väitettään sillä, että sen sijaan että Johnson olisi esitellyt teistisen realismin tieteenfilosofisen sisällön, on hänen kirjoituksissaan usein lausumia siitä "kuinka voittaa" ja "kuinka poistaa esteitä Jumalaan uskomisen tieltä". Johnson sanoo suoraan, että Wedge-strategian tarkoituksena on vakuuttaa ihmiset darwinismin ateistisuudesta sekä esitellä ihmisille Raamatun totuus, synnin käsite ja Jeesus.


title: Megamania

text: Megamania on toiminut Johanna Kustannuksen levymerkkinä. Megamania levymerkin perusti Megamania Musiikki Ky vuonna 1985 ja se käytti sitä itse vuoteen 1989.


title: Megamania

text: Tunnettuja Megamania-levymerkillä julkaisevia artisteja ovat myöhemmin olleet muun muassa Kotiteollisuus, Maj Karma ja Absoluuttinen nollapiste. Alkuperäisistä artisteista monelle levymerkille on ollut myöhempääkin käyttöä kuten artisteille: Sleepy Sleepers, Tuomari Nurmio, Stone, Freud Marx Engels & Jung, Melrose tai Tommi Liimatta. Vuonna 1989 Megamania Musiikin toiminta siirrettiin Johanna Kustannukseen.


title: Paul Cook

text: Paul Cook (s. 20. heinäkuuta 1956 Lontoo, Englanti) on ollut Sex Pistolsin rumpali. Cook asui Hammersmithissä, joka on osa Lontoota. Cook kävi Christopher Wrenin koulua ja siellä hän tapasikin Steve Jonesin, minkä takia hänen koulumenestyksensäkin huononi. Kuitenkin toisin kuin Jones, hän oli vakaasta perheestä.


title: Paul Cook

text: Vuosina 1972-1973 Cook, Jones ja heidän koulukaverinsa Wally Nightingale muodostivat The Strand -nimisen bändin. Cook oli oikeastaan ensimmäinen joukosta, joka teki mieluummin investointeja bändin varusteiden eteen kuin varasti ne. Seuraavan kolmen vuoden aikana bändistä muodostui Sex Pistols, jossa Cook toimi rumpalina. Hän oli usein hiljainen Sex Pistolsin asioista.


title: Paul Cook

text: Sex Pistolsin hajoamisen jälkeen 1978 Cook ja Jones työskentelivät yhdessä Malcolm McLarenin kanssa The Great Rock'n'Roll Swindle -elokuvan parissa. Kaksikko levytti myös pari laulua käyttäen Sex Pistols -nimeä, esimerkiksi "Silly Thing", missä Cook oli päälaulajana. Tultuaan harhaanjohdetuiksi McLarenin temppujen kanssa, parivaljakko perusti uuden bändin nimeltä The Professionals Andy Allenin kanssa. Professionals julkaisi kuusi singleä ja kaksi albumia, mutta he eivät koskaan pääseet yhtä pitkälle kuin Sex Pistolsin kanssa. Myöhään 1980-luvulla Cook tuli taas pinnalle Chiefs of Relief -rock-bändin rumpalina, ja sen jälkeen hän soitti Edwyn Collinsin kanssa 1990-luvulla. Pistolsien kanssa tehtiin kuitenkin vielä vuonna 1996 The Filthy Lucre -maailmankiertue.


title: Paul Cook

text: Nykyisin Cook on perheellinen isä, joka asuu Shepherds Bushissa vaimonsa Jennyn ja tyttärensä Hollien kanssa. Hän jatkaa työtään muusikkona Collinsille, ja Man-Raze nimisen bändin kanssa.


title: Shōkō Asahara

text: Shōkō Asahara (, syntyjään 松本 智津夫, 2. maaliskuuta 1955 – 6. heinäkuuta 2018) oli japanilaisen Korkein totuus (nykyisin Aleph) -kultin perustaja. Hänet tuomittiin kuolemaan sariinikaasuhyökkäyksestä Tokion metroon, jossa kuoli 12 ihmistä.


title: Shōkō Asahara

text: Hän syntyi nimellä "Chizuo Matsumoto" köyhään tatamimatonkutojan perheeseen Yatsushirossa Kumamoton prefektuurissa Kyūshūn-saarella Etelä-Japanissa. Synnynnäisen glaukooman vuoksi hänen toinen silmänsä oli sokea ja toisessa on vain osittainen näkö. Asahara kävi sokeiden koulua, ei päässyt yliopistoon vaan alkoi opiskella kiinalaista lääketiedettä, josta siirtyi new age -filosofiaan.


title: Shōkō Asahara

text: Vuonna 1987 hän kävi pyhiinvaelluksella Himalajalla, jonka jälkeen hän muutti nimensä ja perusti Korkeimman totuuden. Hän väitti olevansa uudelleen syntynyt Shiva-jumala ja lupaa seuraajilleen pelastuksen tulevan harmageddonin jälkeen. Hän opetti levitaatiota ja telepatiaa, ja hänellä oli ajoittain 10 000 seuraajaa, jotka joivat hänen kylpyvettään ja vertaan.


title: Shōkō Asahara

text: Korkein totuus saavutti maailmanlaajuista huomiota päästettyään sariinia Tokion metroon 20. maaliskuuta 1995. Tutkimuksissa selvisi, että ryhmä oli käyttänyt kaasua jo edellisenä vuonna seitsemän ihmistä tappaneessa hyökkäyksessä ja että CIA oli tutkinut sen yrityksiä hankkia ydinaseita.


title: Shōkō Asahara

text:
Asahara pidätettiin toukokuussa 1995 lahkon päämajasta Fujin läheltä. Oikeudenkäynti kesti pitkän aikaa, koska Asahara ei suostunut puhumaan joitain epäselviä lauseita lukuun ottamatta. Hänet tuomittiin kuolemaan helmikuussa 2004. Korkein oikeus hylkäsi vetoomuksen tuomion muutoksesta syyskuussa 2006. Tällä välin yhteensä 11 kultin johtohahmoa tuomittiin kuolemaan.
Oikeudenkäynti oli ennennäkemätön Japanin historiassa. Asaharan oikeudenkäynti kesti 7 vuotta ja 10 kuukautta ja oikeus kokoontui 257 kertaa. Joulukuussa 2011 kaikki oikeusjutut oli saatu päätökseen. Saman kuun aikana yksi karkuteillä olleista syytetyistä antautui poliisille ja kaksi muuta saatiin kiinni, ja oikeuskäsittely oli aloitettava uudelleen. Nämä käsittelyt kestivät vuoden 2018 alkuun asti.
Asahara teloitettiin hirttämällä 6. heinäkuuta 2018.


title: Bergenin yliopisto

text: Bergenin yliopisto () on Norjan Bergenissä toimiva yliopisto. Se perustettiin virallisesti 1946. Coimbra-ryhmään kuuluvassa yliopistossa on noin 16 000 opiskelijoita ja 3 000 henkilökuntaan kuuluvaa.


title: Bergenin yliopisto

text: Maailman viidensadan huippuyliopiston Shanghai-yliopistovertailussa Bergenin yliopisto sai vuonna 2014 sijaluvun 201–300.


title: Janne Hyrkäs

text: Janne ”Hyge” Petrus Paavali Hyrkäs (s.1974, Lemi) on suomalainen rumpali, joka tunnetaan parhaiten lappeenrantalaisen thrash metal -yhtye Mokoman rumpalina. Ennen Mokoman riveihin liittymistä hän on soittanut muun muassa yhtyeissä Valtava Kääpiö ja Pronssinen Pokaali.


title: Teistinen realismi

text: Teistinen realismi () on Phillip Johnsonin nimitys luomalleen todistelulle älykkään suunnittelun puolesta. Johnson esitteli käsitteen kirjassaan "Reason in the Balance". Johnsonin mukaan tietäminen voi alkaa ainoastaan Jumalan hyväksymisestä luojaksi, koska kaikkeus on Jumalan luoma. Teistinen realismi toisin sanoen väittää, että Jumala on todellinen ja persoonallinen taho, joka toimii maailmassa.


title: Teistinen realismi

text: Johnson kehitti teistisen realismin käsitteen vastineeksi metodologiselle naturalismille. Johnsonin mukaan kaikki pyrkimykset ymmärtää luontoa, ilman että otetaan huomioon sen todellinen lähtökohta eli luojajumala, ovat tuomittuja olemaan vääriä. Johnson väittää, että kaikkeudesta löytyy asioita, joita ei pystytä selittämään pelkästään luonnollisin syin.


title: Teistinen realismi

text: Johnsonin mukaan tieteen valtavirta on evoluutio-ajattelun "panttivankina" ja tämän vuoksi teististä realismia vastustetaan. Johnson väittää, että naturalistisen evoluutioteorian asema osana ”suurta tieteen metafyysistä kertomusta” saa tutkijat väittämään, että luominen on toteutunut ei-älyllisten voimien varassa. Johnson esittää, että raamatullinen kertomus ja naturalistinen kertomus ovat perustaltaan ristiriidassa keskenään eikä kumpikaan puoli voi tehdä sovitteluratkaisua. Kompromissin teko olisi häviö.


title: Teistinen realismi

text: Johnsonin mukaan sovittelijat, jotka yrittävät yhdistää uskoa ja tiedettä, ovat harhaanjohdettuja. Jos hyväksyy naturalismin, usko muuttuu Johnsonin mukaan ylimääräiseksi premissiksi, joka leikkautuu pois yksinkertaisuusperiaatteella eli "Occamin partaveitsellä". Johnsonin mukaan Jumalaa ei tällöin tarvita minkään selittämiseen ja Jumalasta tulee turha.


title: Teistinen realismi

text: Johnsonin "teistinen realismi" on suorapuheisempi suuntaus kuin esimerkiksi Discovery Instituten edustama älykkään suunnittelun kampanja, jonka periaatteisiin kuuluu, että siinä ei suoraan oteta kantaa ”älykkään suunnittelijan” persoonaan. Sen sijaan "Reason in the Balance" -kirjassa Phillip Johnson pohjaa teistisen realismin Raamatun jakeisiin:


title: Teistinen realismi

text: Teistisen realismin perusoletukset ovat seuraavat:,Tieteeseen kuuluu lukuisia mekanismeja, jotka pyrkivät poistamaan kaikille ihmisille ominaisen yleisinhimillisen taipumuksen etsiä maailmasta asioita, jotka tukevat perususkomuksia. Tiede ei saisi olla ideologisesti ideologisesti värittynyttä tai motivoitunutta, koska se voi johtaa hyvin vakaviin seuraamuksiin. Esimerkiksi lysenkolaisuus johti arviolta 30–40 miljoonan ihmisen nälkäkuolemaan.


title: Andreas Brehme

text: Andreas Brehme (s. 9. marraskuuta 1960 Hampuri) on saksalainen entinen jalkapalloilija ja nykyinen jalkapallovalmentaja.


title: Andreas Brehme

text: Pelaajaurallaan puolustajana viihtynyt Brehme edusti kotimaassaan Kaiserslauternia ja Bayern Müncheniä sekä Italiassa Inter Milanoa ja Espanjassa Real Zaragozaa. Hän saavutti urallaan muun muassa kaksi Saksan mestaruutta, Italian mestaruuden ja UEFA Cupin voiton.


title: Andreas Brehme

text: Saksan maajoukkueessa Brehme pelasi 86 ottelua ja teki niissä 8 maalia. Hän edusti Saksaa MM-kisoissa vuosina 1986, 1990 ja 1994 sekä EM-kisoissa vuosina 1984, 1988 ja 1992. Brehme saavutti Saksan riveissä MM-hopeaa vuonna 1986, MM-kultaa vuonna 1990 ja EM-hopeaa vuonna 1992. Hän teki vuoden 1990 MM-kisojen loppuottelun ainoan maalin rangaistuspotkusta ratkaisten mestaruuden Saksalle.


title: Andreas Brehme

text: Meriitit pelaajana


title: Andreas Brehme

text: Brehmen valmennusura ei ole ollut toistaiseksi yhtä menestyksekäs kuin pelaajana. Hänestä tuli 1. FC Kaiserslauternin päävalmentaja lokakuussa 2000, kun Otto Rehhagel lähti huonosti alkaneen kauden jälkeen. Brehmen johdolla Kaiserslautern eteni UEFA Cupissa välieriin kaudella 2000–2001. Joukkue kuitenkin romahti välierissä häviten espanjalaiselle Deportivo Alavésille molemmat ottelut murskaluvuin 5–1 ja 4–1. Hän sai potkut elokuussa 2002.


title: Andreas Brehme

text: Kaudeksi 2004–2005 Brehme siirtyi 2. Bundesliigassa pelanneen SpVgg Unterhachingin peräsimeen. Pesti jäi kuitenkin varsin lyhyeksi Brehmen saatua potkut jo helmikuussa 2005.


title: Andreas Brehme

text: Kesällä 2005 Brehme siirtyi Giovanni Trapattonin apuvalmentajaksi VfB Stuttgartiin. Joukkueen puolustustaktiikka ei tuonut toivottua menestystä ja kaksikko sai kenkää tehtävistään helmikuussa 2006.


title: Sojuz TM-29

text: Sojuz TM-29 oli Venäjän avaruusjärjestön miehitetty lento Mir-avaruusasemalla. Laukaisu Sojuz 11A511U-kantoraketilla Baikonurin kosmodromilta tapahtui 20. helmikuuta 1999 kello 4:18 UTC ja aluksen paluu maahan 28. elokuuta 1999 kello 00:32 UTC. Lennon kesto oli 188 vuorokautta.


title: Sojuz TM-29

text: Laukaistiin:


title: Sojuz TM-29

text: Laskeutuivat


title: Jean du Castre d’Auvigny

text: Jean du Castre d'Auvigny oli Hainaut'ssa vuonna 1712 syntynyt ranskalainen sotilas ja kirjailija. Hän palveli ratsujoukoissa ja sai surmansa Dettingenin taistelussa vuonna 1743.


title: Jean du Castre d’Auvigny

text: Hän kirjoitti seuraavat teokset:


title: Jean du Castre d’Auvigny

text: Hän työskenteli yhdessä Pierre Desfontaines'n kanssa.


title: Jan Tinbergen

text: Jan Tinbergen (12. huhtikuuta 1903 Haag – 9. kesäkuuta 1994) oli alankomaalainen ekonomisti, jolle myönnettiin yhdessä Ragnar Frischin kanssa ensimmäinen Nobelin taloustieteen palkinto vuonna 1969 soveltavien dynaamisten taloudellisten mallien kehittämisestä.


title: Jan Tinbergen

text: Tinbergen opiskeli matematiikkaa ja fysiikkaa Leidenin yliopistossa. Hänen vuoden 1929 tohtorinväitöskirjansa "Minimumproblemen in de natuurkunde en de economie" käsitteli minimointiongelmia fysiikassa ja taloustieteessä. Vuosina 1929–1945 Tinbergen toimi professorina Rotterdamin Erasmus-yliopistossa ja Alankomaiden tilastokeskuksessa. Tinbergen toimi myös Kansainliiton konsulttina.


title: Jan Tinbergen

text: Yksi Tinbergenin tunnetuimmista akateemisista tutkimuksista liittyy niin kutsuttuun Tinbergenin normiin, jonka mukaan yrityksen parhaiten palkatun työntekijän palkan ei tulisi olla yli viisi kertaa korkeampi kuin matalapalkkaisimman työntekijän. Tinbergenin mukaan tätä suuremmat tuloerot samassa yrityksessä johtavat ongelmiin yrityksen sisällä.


title: Jan Tinbergen

text: Tinbergenin tärkein saavutus taloustieteen alalla on kuitenkin ensimmäisen kansantaloutta kuvaavan matemaattisen mallin luominen. Tinbergenin alkuperäinen malli perustui Alankomaiden kansantaloudelle, ja myöhemmin hän sovelsi samaa mallia myös Yhdysvaltojen ja Britannian kansantalouksien mallintamiseen.


title: Juri Malentšenko

text: Juri Ivanovitš Malentšenko (venäjäksi Юрий Иванович Маленченко, s. 22. joulukuuta 1961 Svitlovodsk, Ukrainan neuvostotasavalta, Neuvostoliitto) on venäläinen, ukrainalaista alkuperää oleva kosmonautti. Vuonna 2012 hän oli avaruudessa lennolla Sojuz TMA-05M.


title: Juri Malentšenko

text:
Malentšenko kävi peruskoulun ja lukion Svitlovodskissa. Sotilaslentokoulutukseen hän meni Harkovaan vuonna 1983. Hän toimi Neuvostoliiton ilmavoimissa lentäjänä Odessan alueella.
Malentšenko on toista kertaa naimisissa, nyt Jekaterina Dmitrijevan kanssa. Perheessä on yksi tytär ja edellisestä avioliitosta on aikuinen poika, Dmitri.


title: Juri Malentšenko

text: Malentšenkon esimies kysyi häneltä kiinnostusta avaruuslentoihin, ja maaliskuussa 1987 Malentšenko aloitti kosmonauttikoulutuksensa. Hän oli varamiehistössä Sojuz TM-17- ja Sojuz TM-18-lennoilla. Välillä hän opiskeli Ilmavoimien Zukovskin akatemiassa.


title: Juri Malentšenko

text: Malentšenkon ensimmäinen avaruuslento alkoi heinäkuussa 1994, jolloin hän lensi Sojuz TM-19:n miehistössä Mir-avaruusasemalle. Lokakuussa 1998 hän aloitti avaruussukkula-koulutuksen NASAssa ja lensi STS-106-lennolla ISS-asemalle syyskuussa 2000.


title: Juri Malentšenko

text: Vuonna 2003 Malentšenko lensi ISS:lle Sojuz TMA-2 lennolla ja meni naimisiin avaruudessa vaikkakin hänen venäläinen morsiamensa oli tuolloin Houstonissa. Neljäs avaruuslento oli Sojuz TMA-11 syksyllä 2007.


title: Juri Malentšenko

text: Sojuz TMA-11 lennon paluu huhtikuussa 2008 ei sujunut täysin suunnitelmien mukaan vaan Sojuz-kapseli palasi maahan tavoiteltua jyrkemmässä kulmassa. Paluun aikana Malentšenko ja hänen avaruuslentäjäkollegansa Yi So-yeon ja Peggy Whitson kokivat yli kymmenen kertaa Maan pinnan painovoiman suuruisia voimia. Avaruuslentäjien tilaa kuvattiin paluun jälkeen tyydyttäväksi.


title: Juri Malentšenko

text: Malentšenkon kokonaisavaruuslentoaika on 514 vuorokautta 11 tuntia ja 59 minuuttia.


title: Juri Malentšenko

text: Joulukuun 15. päivänä Malentšenko lensi Sojuzilla Kansainväliselle avaruusasemalle yhdessä Tim Peaken ja Timothy Kopran kanssa suunnitellusti kesäkuuhun 2016 asti. Telakoitumisessa oli tekninen häiriö, ja Malentšenko hoiti telakoitumisen manuaalisesti.


title: Philip Zimbardo

text: Philip G. Zimbardo (s. 23. maaliskuuta 1933) on yhdysvaltalainen psykologi, joka tunnetaan parhaiten vuonna 1971 järjestämästään Stanfordin vankilakokeesta.


title: Philip Zimbardo

text: Zimbardo suoritti alemman korkeakoulututkinnon Brooklyn Collegessa ja maisteriksi ja filosofian tohtoriksi hän valmistui Yalen yliopistosta.


title: Philip Zimbardo

text: Opetettuaan New Yorkin yliopistossa Zimbardo sai viran vuonna 1968 Stanfordin yliopistosta, jossa suoritti kuuluisan vankilakokeensa. Siinä valittiin 24 college-opiskelijaa, jotka arvottiin vankien ja vartijoiden rooleihin yliopiston kellarikerroksessa sijainneeseen vankilaan. Opiskelijat alkoivat pian esittämään roolejaan ja vartijoista tuli sadistisia ja vangeista masentuneita sekä passiivisia. Kokeen piti kestää kaksi viikkoa, mutta se jouduttiin lopettamaan jo kuuden päivän jälkeen.


title: Philip Zimbardo

text: Kokeen jälkeen Zimbardo perusti ujousklinikan Menlo Parkiin, Kaliforniaan. Hänen tutkimuksensa ujoudesta johtivat myös useaan kirjaan aiheesta. Näistä on suomennettu "Ujous" ("Shyness"). Zimbardo on kirjoittanut monia muitakin kirjoja, kuten "Psychology and Life", jota käytetään Yhdysvalloissa oppikirjana.


title: Arthur Nikisch

text: Arthur Nikisch (12. lokakuuta 1855 – 23. tammikuuta 1922) oli itävaltaunkarilainen kapellimestari. Hän opiskeli Wienin konservatoriossa viulunsoittoa ja säveltämistä, ja hän oli myös taitava pianisti. Kapellimestarina hän oli kuitenkin itseoppinut, ja suurimmat vaikutteensa hän sai soittaessaan orkesterimuusikkona sellaisten kapellimestarien kuten Richard Wagner, Johannes Brahms, Franz Liszt, Giuseppe Verdi ja Anton Bruckner johdolla.


title: Arthur Nikisch

text: Nikischin vallankumouksellista johtamistyyliä kuvaa parhaiten Sir Adrian Boultin aikalaislausunto. Hän kertoi Nikischin johtaneen ”jännittävintä esitystä Brahmsin c-mollisinfoniasta mitä koskaan olin kuullut”, kun hän tajusi, että ”koko osan aikana Nikischin käsi ei ollut noussut kertaakaan hänen kasvojaan korkeammalle”.


title: Arthur Nikisch

text: Arthur Nikisch on jäänyt äänentallennuksen historiaan ensimmäisenä kapellimestarina, joka on levyttänyt kokonaisen sinfonian (Beethovenin 5. sinfonia) kaupallisessa tarkoituksessa. Tämä virstanpylväs tehtiin vuonna 1914 ja orkesterina oli Berliinin filharmonikot. Hän on myös ensimmäinen kapellimestari jonka johtamista on tallennettu filmille – mutta mykkäfilmin aikaan. Filmistä käy kuitenkin selvästi ilmi hänen mieltymyksensä pitkään tahtipuikkoon ja sillä tehtyihin minimalistisiin liikkeisiin sekä vaikutelma hänen ”hypnoottisesta” katseestaan.


title: Visbyn tuomiokirkko

text: Visbyn tuomiokirkko () tai Pyhän Marian kirkko () on Gotlannissa, Ruotsissa sijaitsevan Visbyn hiippakunnan tuomiokirkko. Kirkko on toiminut tuomiokirkkona vuodesta 1572 lähtien. Sitä ennen se toimi seurakunnankirkkona. Keskiajalta peräisin olevan kirkon on alun perin rakennuttanut saksalainen kauppias. Kirkkoa alettiin rakentaa 1100-luvun lopussa ja se vihittiin käyttöön vuonna 1225. Alun perin se oli tarkoitettu vierailevien saksalaisten kauppiaiden kirkoksi, mutta koska saksalaisia muutti paljoin kaupunkiin, kirkosta tuli heidän seurakuntakirkkonsa. Tuomiokirkko on ainoa kaupungin keskiaikaisista kirkoista, joka on säilynyt nykyaikaan asti. 1500-luvulta 1800-luvulle asti sen ympärillä oli Visbyn ainoa tavallinen hautausmaa.


title: Wassily Leontief

text: Wassily Leontief (; 5. elokuuta 1905 München, Saksa — 5. helmikuuta 1999 New York) oli venäläissyntyinen ekonomisti, joka tunnetaan erityisesti yleisen tasapainoteorian () kehittäjänä. Leontief sai vuonna 1973 Nobelin taloustieteen palkinnon.


title: Wassily Leontief

text: Leontief opiskeli vuodesta 1921 vuoteen 1925 Leningradin yliopistossa ja suoritti maisterintutkinnon pääaineenaan taloustiede. Opiskeluaikanaan Leontief joutui usein pidätetyksi, koska hän arvosteli kommunismia. Vuonna 1925 Leontiefin sallittiin lähteä Neuvostoliitosta ja hän siirtyi jatkamaan opintojaan Berliinin yliopistoon. Berliinissä Leontief suoritti tohtorintutkinnon vuonna 1928 erityisaiheenaan panos–tuotos-analyysi; hänen työnohjaajansa oli Werner Sombart. Vuonna 1931 Leontief siirtyi Yhdysvaltoihin työskentelemään National Bureau of Economic Researchissa. Vuosina 1932–1975 hän työskenteli Harvardin yliopistossa, ja New Yorkin yliopistoon hän siirtyi vuonna 1975.


title: Wassily Leontief

text: Leontiefin tunnetuimmat tutkimukset käsittelevät yleistä tasapainoteoriaa sekä panos–tuotos-analyysia. Lisäksi Leontief tutki kansainvälistä kauppaa ja kehitti nimeään kantavan Leontiefin paradoksin: maailman pääomarikkain valtio Yhdysvallat vie hyödykkeitä, joiden tuottamiseen tarvitaan suhteellisen paljon työvoimaa mutta tuo hyödykkeitä, joiden tuottamiseen tarvitaan suhteellisen paljon pääomaa. Tämä havainto on suorassa ristiriidassa kansainvälisen kaupan perusmallin, Heckscherin–Ohlinin teoreeman, kanssa.


title: Wassily Leontief

text: Nobel-palkinto Leontiefille myönnettiin hänen panos–tuotos-analyysiin liittyvästä työstään.


title: Salpietari

text: Salpietari voi tarkoittaa esimerkiksi seuraavia typpihapon HNO suoloja:


title: Poljarnyi

text: Poljarnyi () on suljettu kaupunki Murmanskin alueella Venäjällä. Se sijaitsee Kuolanvuonon länsirannalla, lähellä vuonon suuta noin 30 km Murmanskista pohjoiseen. Asukkaita on noin 17 300 (2010). Poljarnyi on nykyisin osa laajempaa, useita suljettuja kaupunkeja käsittävää Aleksandrovskin kaupunkipiirikuntaa ja sen hallinnollinen keskus.


title: Poljarnyi

text: Poljarnyissa on 1950-luvulta lähtien sijainnut tärkeä ydinsukellusveneiden satama ja telakka-alue "Venäjän telakka nro 10 - Škval". Alueella on nykyisin myös käytöstä poistettujen laivojen ja sukellusveneiden ydinreaktorien varastointialue.


title: Poljarnyi

text: Kaupunki perustettiin Aleksandrovsk-nimisenä () suojaisen luonnonsataman äärelle 1896, ja se sai kaupunkioikeudet vuonna 1899. Samalla siitä tuli kihlakunnanpääkaupunki, kun entinen Arkangelin kuvernementin Kuolan kihlakunta muutettiin Aleksandrovskin kihlakunnaksi. Se on Kuolan jälkeen Kuolan niemimaan toiseksi vanhin kaupunki. Nimensä Aleksandrovsk sai keisari Aleksanteri III:n mukaan.


title: Poljarnyi

text: Rautatien rakentaminen Murmanskiin vähensi Aleksandrovskin merkitystä, ja 1926 se alennettiin maaseututaajamaksi. Vuonna 1931 se nimettiin Poljarnojeksi, ja jonkin aikaa 1930-luvulla se oli suomalaisen kansallisen piirin keskus. Vuonna 1939 siitä tuli Poljarnyin kaupunki.


title: Poljarnyi

text: Vuonna 2008 Poljarnyi sai "sotakunnian kaupungin" ("Gorod voinskoi slavy") arvonimen.


title: Poljarnyi

text: Vuoteen 2008 Poljarnyi oli kaupunkipiirikunta, johon itse kaupungin lisäksi kuuluivat asutuskeskukset Belokamenka, Gorjatšije Rutšji ja Retinskoje. Vuonna 2008 Poljarnyi yhdistettiin sen naapureina sijaitsevien kahden muun suljetun kaupungin, Gadžijevon (Skalistyi) ja Snežnogorskin kanssa laajemmaksi Aleksandrovskin kaupunkipiirikunnaksi, jolla myös on suljetun kaupungin status, ja jonka alue kattaa koko Kuolanvuonon länsirannan. Gorjatšije Rutšji lakkautettiin asumattomana vuonna 2009.


title: American curl

text: American curl on uusimpia kissarotuja, sillä se syntyi vuonna 1981 Kaliforniassa. Suomeen ensimmäinen curl tuotiin vuonna 2001. Rodulle on tyypillistä erikoisen näköiset korvat, jotka kiertyvät taakse poispäin kasvoista. American curlin pennut syntyvät suorakorvaisina, mutta niiden korvat alkavat kiertyä parin päivän ikäisinä. Vaikka korvat voivat myöhemmin taas suoristua, ne kiertyvät tavallisesti uudelleen ja pysyvät kiertyneinä suunnilleen neljän kuukauden iästä lähtien. Koska kippurakorvaisuun on dominoiva ominaisuus, silloin tällöin syntyy myös suorakorvaisia pentuja. Muilta ominaisuuksiltaan ne kuitenkin ovat curleja vastaavia.


title: American curl

text: Curlit voivat olla joko pitkä- tai lyhytkarvaisia, vaikka Kaliforniassa alkujaan kasvatetut kissat olivat pitkäkarvaisia. Kaikilla american curleilla on vartalon pituinen häntä, ja pitkäkarvaisten häntä on kuin paksu töyhtö. Curleilla hyväksytään kaikki mahdolliset värit ja kuviot. Niiden turkki on helppohoitoinen, pitkäkarvamuunnoksellakin on vain vähän pohjakarvaa ja turkki on hyvin silkkinen laadultaan. Myös silmien väri voi olla mikä tahansa, vain naamiomuunnoksilla vaaditaan siniset silmät. Kotona American curlin sanotaan olevan leikkisä, sopeutuva ja yhtä maltillinen kuin sen ulkomuotokin. Sen turkki tarvitsee vain suhteellisen kevyttä harjausta.Curleja on suomessa on vähän mutta amerikassa rotu on suosittu


title: Göteborgin tuomiokirkko

text: Göteborgin tuomiokirkko () on Länsi-Götanmaalla, Ruotsissa sijaitsevan Göteborgin hiippakunnan tuomiokirkko.


title: Göteborgin tuomiokirkko

text: Arkkitehti Carl Willhelm Carlbergin suunnittelema tuomiokirkko valmistui lopullisesti vuonna 1827, mutta se vihittiin käyttöön jo 21. toukokuuta vuonna 1815. Sen paikalla on sitä ennen sijainnut kaksi muuta kirkkoa, jotka tuhoutuivat tulipalossa. Ensimmäinen tällä pakalla seissyt kirkko valmistui 1633 ja sai nimekseen "Kustaan tuomiokirkko" () edellisenä vuonna kaatuneen Ruotsin kuninkaan Kustaa II Aadolfin mukaan.


title: Göteborgin tuomiokirkko

text: Kirkkoa on remontoitu neljään kertaan, sisätilat on uusittu viimeksi 1983-1985 ja ulkopuoli 1978-1980.


title: Göteborgin tuomiokirkko

text: Tuomiokirkkoa ympäröivä puisto toimi ennen hautausmaana. Puistoa uusittiin vuosina 2008-2009. Se on palkittu yhtenä Göteborgin parhaista rakennuskohteista.


title: Efe Sodje

text: Efetobore ”Efe” Sodje (s. 5. lokakuuta 1972 Greenwich, Englanti, Iso-Britannia) on nigerialainen jalkapalloilija, joka edustaa Englannin Mestaruussarjassa pelaavaa Southendiä.


title: Efe Sodje

text: Aikaisemmin Sodje on edustanut Yeowiliä, Huddersfieldiä, Creweä, Colchesteriä, Lutonia, Macclesfieldiä ja Stevenagea. Lisäksi hän on edustanut Nigerian maajoukkuetta, muun muassa 2002 MM-kisoissa.


title: Efe Sodje

text: Myös Sodjen veljet Sam ja Akpo sekä heidän serkkunsa Omone ovat tunnettuja jalkapalloilijoita.


title: Luulajan tuomiokirkko

text: Luulajan tuomiokirkko () on Luulajassa Norrbottenin läänissä Pohjois-Ruotsissa sijaitseva Luulajan hiippakunnan tuomiokirkko, jonka on suunnitellut arkkitehti Adolf Emil Melander. Kirkko vihittiin käyttöön vuonna 1893, jolloin se vielä kantoi nimeä "Oscar Fredriks kyrka". Vuonna 1904 se muutettiin tuomiokirkoksi, kun Luulajan hiippakunta perustettiin.


title: Luulajan tuomiokirkko

text: Kirkko on rakennettu tiilistä uusgoottilaiseen tyyliin. Muodoltaan se on ristin mallinen, 54 metriä pitkä ja 35 metriä leveä. Kirkontorni on noin 60 metriä korkea. Vanha ornamentein ja puupiirroksin koristeltu sisustus vaihdettiin 1930-luvulla vaaleammaksi ja tyyliltään modernimmaksi.


title: Luulajan tuomiokirkko

text: Ihmisiä kirkkoon mahtuu korkeintaan 650, istumapaikkoja on 500–520.


title: Luulajan tuomiokirkko

text: Paikalla on sijainnut vuonna 1667 käyttöön vihitty puukirkko ja 1700-luvun lopusta peräisin ollut kirkko, joka tuhoutui kaupungin palossa.


title: Zaozjorsk

text: Zaozjorsk () on suljettu kaupunki ja samannimisen kaupunkipiirikunnan keskus Murmanskin alueen luoteisosassa Venäjällä. Kaupunki sijaitsee pohjoisen ydinsukellusvenelaivaston päätukikohdan Zapadnaja Litsan läheisyydessä, Litsanvuonosta 2-3 km sisämaahan idän suuntaan, ja toimii tukikohtaa palvelevan henkilöstön asutuskeskuksena. Vuonna 2010 kaupungin asukasluvuksi saatiin 11 199 henkeä.


title: Zaozjorsk

text: Kaupunki perustettiin vuonna 1958 "Zaozjornyi"-nimisenä. Vuosina 1981-1994 sen nimi oli "Zapadnaja Litsa", mutta se tunnettiin peitenimillä Murmansk-150 ja Severomorsk-7. Vuodesta 1994 nimi on Zaozersk. Koko kaupunkipiirikunnan pinta-ala on 516 neliökilometriä, ja siihen kuuluvat itse kaupungin lisäksi tukikohdissa sijaitsevat Nerpitsjanlahden, Lopatkinanlahden, Malaja Lopatkan lahden ja Andrejevanlahden sotilaskylät.


title: Zaozjorsk

text: Kaupungissa on mm. kolme keskikoulua, kolme lastentarhaa, oma jokapäiväinen sanomalehti, omia TV-lähetyksiä, radioasema ja tsasouna on rakenteilla. Kaupunginjohtaja on Mihail Marjin.


title: Bengali (kissarotu)

text: Bengali on Yhdysvalloissa 1970-luvulla syntynyt kissarotu. Eräs Kalifornian yliopiston tutkija risteytti leopardikissoja muiden kissojen kanssa tutkiessaan aasialaisen leopardikissan sairauksien vastustuskykyä. Risteytysten tuloksena syntyi bengalina tunnettu kissarotu. Yliopiston kissat siirtyivät Jean Millille, jolla oli jonkin verran kokemusta leopardikissoista. Mill rekisteröi ensimmäiset bengalit vuonna 1983. Suomessa bengaleita on ollut jo 1990-luvulta lähtien.


title: Bengali (kissarotu)

text: Tyypillistä bengalille ovat lihaksikas ja pitkänomainen vartalo, pienehkö pää suhteessa vartaloon, pienet, pyöreäkärkiset, matalalle asettuneet korvat, suuret, ovaalinmuotoiset, kaukana toisistaan sijaitsevat silmät sekä korostuneet viiksityynyt. Bengalin kuviointi on erikoinen ja muista kesykissaroduista poikkeava. Sen vahva ja keskipitkä häntä muistuttaa suurten kissaeläinten häntää, ja kissa kantaa sitä matalalla.


title: Bengali (kissarotu)

text: Bengalin turkki on joko täplikäs tai marmorikuvioinen. Pohjaväriltään bengali on perinteisesti ollut ruskea tai lumivärinen, mutta myös hopeisia, sinisiä ja mustia bengaleita on olemassa.


title: Agostinho Neto

text: António Agostinho Neto (17. syyskuuta 1922 – 10. syyskuuta 1979) oli angolalainen poliitikko ja runoilija, joka toimi vuosina 1975–1979 maansa ensimmäisenä presidenttinä. Hänen syntymäpäivänsä on Angolassa virallinen juhlapäivä.


title: Agostinho Neto

text: Agostinho Neto syntyi Angolassa ja palasi kotimaahansa opiskeltuaan Lissabonissa lääketiedettä. Hän joutui vangituksi vastustettuaan Portugalin siirtomaavaltaa, mutta onnistui pakenemaan Marokkoon. Neto oli yksi MPLA-puolueen ensimmäisistä jäsenistä ja nousi maansa valtionpäämieheksi 11. marraskuuta 1975 sen saavutettua itsenäisyyden. Kilpailevat puolueet UNITA ja FNLA eivät kuitenkaan hyväksyneet uutta hallitusta ja aloittivat sitä vastaan sisällissodan. Neto kielsi muiden puolueiden toiminnan ja pyrki tekemään maasta sosialistisen. Häntä vastaan tehtiin vallankaappausyritys 27. toukokuuta 1977. Yrityksen takana ollut ryhmä käytti nimeä fraktionistit. Suuri joukko sen tukijoita, esimerkiksi entinen sisäministeri Nito Alves, teloitettiin.


title: Agostinho Neto

text: Agostinho Neto kuoli Moskovassa 1979 Angolan sisällissodan ollessa käynnissä. Häntä seurasi José Eduardo dos Santos. Neto sai vuonna 1975 Leninin rauhanpalkinnon.


title: Sofiankirkko (Tukholma)

text: Sofiankirkko () on yksi Tukholman suurimmista kirkoista. Se sijaitsee Södermalmin kaupunginosassa, Vita Bergen -puiston korkeimmalla kohdalla Katarina-Sofian kaupunginosa-alueella. Kirkko toimii Sofian seurakunnan pääkirkkona. Kirkko on nimetty kuningas Oskar II:n puolison Sofian mukaan.


title: Sofiankirkko (Tukholma)

text: Kirkon on suunnitellut arkkitehti Gustaf Hermansson, joka voitti vuonna 1899 järjestetyn suunnittelukilpailun. Kirkko rakennettiin vuosina 1902–1906. Vuosina 1948–1951 kirkon sisätilat restauroitiin ruotsalaisen arkkitehdin Lars Israel Wahlmanin johdolla. Sofiankirkon seinät ovat punertavaa graniittia ja tummaa hiekkakiveä.


title: Sofiankirkko (Tukholma)

text: Ulkoapäin kirkko on melkein samanlainen kuin vihkimisen aikoihin, mutta sisätiloissa on tehty paljon muutoksia. Seinät ja holvit oli alun perin koristeltu jugendtyylisillä kukkakoristeilla ja kuorissa raamatullisilla kuva-aiheilla. Vuodelta 1906 on säästynyt ainoastaan kolme lasi-ikkunaa. Kirkkosali sai nykyisen ulkoasunsa suurimmaksi osaksi vuosina 1948–1951 tehdyssä restauroinnissa, jolloin tarkoituksena oli pyyhkiä pois alkuperäiset värikkäät ja elävät koristelut, jotta sisustuksesta tulisi vähemmän levoton. Kaikki koristelut seinillä ja holveissa peitettiin harmaanvalkoisella. Akustiikan parantamiseksi seinillä ja kupolissa käytettiin asbestirappausta, mutta se imi itseensä niin paljon pölyä, että muutaman vuoden päästä holvit olivat todella likaantuneita.


title: Sofiankirkko (Tukholma)

text: Vuosina 1982–1983 tehtiin sisätiloihin remontti arkkitehti S. O. Larssonin johdolla. Silloin esimerkiksi asbesti poistettiin, sisäkatto ja seinät kalkkimaalattiin alkuperäisten värisävyjen mukaan sekä lisättiin lamppuja mm. kupoliin. Suurin muutos oli kirkkosalin uudelleenjärjestely: toinen alttari (nykyinen varsinainen alttari) sai kirkkotilan keskuksen siirtymään itäiseltä sivulta keskelle kirkkoa. Alkuperäiset penkit on järjestetty uuden alttarin ympärille kupolin alle. Istumapaikkojen määrä on vähentynyt vuoden 1906 1300:sta nykyiseen 700:aan.


title: Sofiankirkko (Tukholma)

text: Urut ovat göteborgilaisen Magnussonin yrityksen rakentamat vuonna 1906. Aluksi ne olivat 24-äänikertaiset, mutta ne on myöhemmin laajennettu 46-äänikertaisiksi.


title: Jack Bull

text: Jack Bull ("The Jack Bull") on televisioon tehty lännenelokuva vuodelta 1999. Se on John Badhamin ohjaama ja HBO:lle tuotettu. Elokuva perustuu löyhästi Heinrich von Kleistin kirjoittamaan Michael Kohlhaasiin. Useat elokuvan kohtaukset kuvattiin Heritage Park Historical Villagessa Calgaryssa, Albertassa.


title: Whistle Down the Wind

text: Whistle Down the Wind on Andrew Lloyd Webberin musikaali, joka perustuu vuoden 1961 elokuvaan "Viattomat" ("Whistle Down the Wind", ohj. Bryan Forbes). Musikaalin on sanoittanut Jim Steinman.


title: Whistle Down the Wind

text: Musikaali perustuu samannimiseen Mary Hayley Bellin romaaniin, mutta tapahtumat siirrettiin Lancashiresta Louisianan pikkukaupunkiin vuodelle 1959. Se kertoo kolmesta lapsesta: 16-vuotiaasta Swallow'sta, sisko Bluejaysta (tunnetaan nimellä Brat) ja pikkuveli Robinista (tunnetaan nimellä Poor Baby), jotka pian viettävät ensimmäistä joulua äitinsä kuoleman jälkeen. Kun he löytävät ladossaan piileskelevän rikollisen, he uskovat hänen olevan Jeesus ja lupaavat pitää hänen olinpaikkansa salassa. Juoni asettaa vastakkain lasten viattomuuden ja kyläläisten kiihkon, kun he haluavat rangaista keskuudessaan olevaa "paholaista".


title: Whistle Down the Wind

text: Musikaalin ensi-ilta oli National Theatressa Washingtonissa 12. joulukuuta 1996 ja pääosissa nähtiin Davis Gaines ja Irene Molloy. Negatiivisten arvostelujen vuoksi Broadwayn ensi-ilta 17. huhtikuuta 1997 peruutettiin. Uskottiin, että Harold Princen ohjaus ei tehnyt oikeutta amerikkalaiselle versiolle.


title: Whistle Down the Wind

text: Vuonna 1998 julkaistiin konseptialbumi, jolla oli 12 laulua musikaalista muiden artistien esittäminä. Heitä olivat muun muassa Tom Jones, Boy George, Tina Arena, Donny Osmond, Everly Brothers, Boyzone, Meat Loaf ja Bonnie Tyler. Tunnettujen levytysartistien ja gospel-kuoro "Sounds of Blacknessin" lisäksi albumilla lauloivat West End -tähdet Elaine Paige ja Michael Ball. Albumin tuottivat Steinman ja Lloyd Webber yhdessä. Samana vuonna julkaistiin myös alkuperäinen levytys musikaalista.


title: Whistle Down the Wind

text: Musikaalin tunnetuimpia kappaleita ovat "No Matter What" (Boyzonen julkaisema single, joka myi platinaa, äänestettiin voittajaksi Britannian Record of the Year -tapahtumassa ja nousi ykköseksi kahdeksassa maassa), "Whistle Down the Wind," "A Kiss is a Terrible Thing to Waste" ja "When Children Rule the World."


title: Whistle Down the Wind

text: Uudistettu ja suositumpi versio sai ensi-iltansa West Endillä Aldwych Theatressa 1. heinäkuuta 1998 ja pääosissa nähtiin Marcus Lovett ja Lottie Mayor. Musikaali keräsi 1 044 esitystä ja lopetti näytökset tammikuussa 2001. Tämä versio oli synkempi ja sen ohjaajana toimi Gale Edwards, joka oli aiemmin tuottanut uudistetun version Lloyd Webberin musikaalista "Jesus Christ Superstar".


title: Whistle Down the Wind

text: West Endin version näyttelijät olivat:


title: Whistle Down the Wind

text: Tha Man - Marcus Lovett; Swallow - Lottie Mayor; Amos - Dean Collinson; Candy - Veronica Hart; Boone - James Graeme; Ed - Walter Herron Reynolds III; Snake Preacher - Christopher Howard; Earl - Paul Lowe; Sheriff - John Turner; Deputy - Craig Parkinson; The Minister - Reg Eppey; Brat - Danielle Calvert/ Ashley Andrews; Poor Baby - Ricki Cuttell/ Dean Clish.


title: Whistle Down the Wind

text: Vuonna 2001 Bill Kenwright tuotti ja ohjasi oman versionsa musikaalista Britannian kiertueelle. Siinä pääosia esittivät Tim Rogers ja Katie Rowley Jones. Lloyd Webber antoi tuottajalle vapaat kädet muutella musikaalin rakennetta ja hän tekikin sen lavastuksesta yksinkertaisemman ja keskittyi enemmän itse tarinaan. Musikaali kiersi maata useita kertoja eri näyttelijöillä vuosina 2001–2004.


title: Whistle Down the Wind

text: Päänäyttelijät vuosien 2001–2002 kiertueella olivat:


title: Whistle Down the Wind

text: The Man - Tim Rogers; Swallow - Katie Rowley Jones; Amos - Scott Cripps; Candy - Adelaide Thompson; Boone - Mark Inscoe; Ed / Sam - Larrington Walker / Reginald Tsiboe; Snake Preacher - Chris Holland; Earl - Dominic Brewer; Sheriff - Aaron Shirley; Deputy - Mark Goldthorp; The Preacher - Martyn Andrews; Brat - Kirstie Kober /Carly Thomas; Poor Baby - Ashley Lloyd/ Jonathan Burke.


title: Whistle Down the Wind

text: Andrew Lloyd Webberin pyynnöstä Kenwright toi versionsa takaisin Palace Theatreen Lontooseen maaliskuussa 2006, josta sitä näytettiin elokuulle 2006 asti. Musikaalin oli tarkoitus täyttää Lloyd Webberin kahden tuotannon "The Woman In White" ja "Monty Python" -musikaalin "Spamalot" väli. Tim Rogers toisti kriitikoiden ylistämän roolinsa, mutta tällä kertaa musikaali sai arvosteluja laidasta laitaan. "The Guardianin" Michael Billington antoi sille kaksi tähteä ja "The Timesin" Benedict Nightingale neljä tähteä. Kaikki olivat kuitenkin yhtä mieltä siitä, että musikaali oli mennyt parempaan suuntaan.


title: Whistle Down the Wind

text: Palace Theatren näyttelijät olivat:


title: Whistle Down the Wind

text: The Man - Tim Rogers; Swallow - Claire Marlowe; Amos - Garrie Harvey; Candy - Debbie Korley; Boone - Michael Howard Smith; Ed - Tee Jay; Snake Preacher - Chris Holland; Earl - Dominic Brewer; Sheriff - Kevin Curtin; Deputy - Michael Diana; Sam - Leroy Ricardo Jones; The Preacher - David Robbins; Brat - Emma Hopkins/ Henrietta Touquet; Poor Baby - Laurence Belcher/ Chris Thomas.


title: Whistle Down the Wind

text: "Whistle Down the Wind" ei ole vieläkään yltänyt Broadwaylle eikä ole tehnyt paluuta Yhdysvaltoihin.


title: Retro

text: Retro on aiempien vuosikymmenten tyyliä, muotia tai muuten vanhan tuntuista ainesta, jota sovelletaan uudelleen nykyaikana. Myös verbiä "retroilla" käytetään.


title: Retro

text: Usein "retroilussa" kyse on harrastajan omassa lapsuudessa, nuoruudessa tai muussa menneisyydessä vallinneiden muotien ja ilmiöiden kertaamisesta, siis tietynlaisesta nostalgiasta.


title: Retro

text: Retroharrastukset kohdistuvat usein 1950–1980-lukuihin eli nykyisten keski-ikäisten ja keski-ikäistyvien ihmisten lapsuuden ja nuoruuden aikoihin. Toisaalta retroharrastuksia esiintyy myös nuorten keskuudessa ja tällöin nostalgia voi kohdistua henkilön omaa syntymää varhaisempiin aikoihin. Toisinaan retroharrastus muodostuu populaarikulttuuriseksi kultti-ilmiöksi.


title: Retro

text: Ilmeisesti ensi kerran retro-termiä käytettiin 1960-luvun lopun ranskalaisessa vaatemuotiaallossa nimeltä "retrochic", joka otti vaikutteita menneiden vuosikymmenien tyyleistä. Sen pohjalta syntyi erityisesti 1990-luvulla eräänlainen ”nostalgiateollisuus”, joka suhtautui menneisyyteen ikään kuin varastona, josta voi ammentaa postmodernin kevyesti ja pastissinomaisesti yhä uudestaan, tarvitsematta pohtia tyylin alkuperäistä aikakautta tai autenttisuutta. Kriitikko Frederic Jameson kirjoitti teoksessaan "Postmodernism, or, The Cultural Logic of Late Capitalism" (1991) miten ”maailmassa jossa tyylillinen innovaatio alkaa olla mahdotonta, on jäljellä vain kuolleiden tyylien imitointi”.


title: Retro

text: "Retropelien" harrastamisella tarkoitetaan 1970-luvulta 1990-luvun alkuvuosille julkaistujen tietokone- ja videopelien pelaamista.


title: Retro

text: Rockmusiikissa "retro" viittaa lähinnä 1950–1980-luvuilla julkaistujen rocklevytysten keräilyyn ja kuunteluun, sekä noina vuosikymmeninä esiintyneiden rocktyylien jäljittelyyn nykyisten yhtyeiden musiikissa.


title: Retro

text: 1950-luvun populaarikulttuuriin, muotoiluun, autoihin ja vaatemuotiin kohdistuvat retroharrastukset ovat olleet merkittävä alakulttuurinen ilmiö 1970-luvulta lähtien.


title: Retro

text: Uusretrolla tarkoitetaan vanhasta asiasta uudestaan tehtyä. "Uusi kuplavolkkari" ja "Uusi Fiat-500" ovat esimerkkejä "teollisesta uusretrosta". Esineen tai asian ei tarvitse olla täsmälleen samanlainen kuin alkuperäisen – mutta uuden version tulee olla sellainen, että alkuperäinen on tunnistettavissa. Elokuvan saralla 1980-luvulla nähty tieteissarja "V-Visitors" ("Vierailijat") on tehty 2000-luvulla uudestaan. Kyseinen elokuva noudattaa alkuperäistä käsikirjoitusta, mutta uuteen versioon on lisätty jo olemassa oleva tekniikka, joka on tullut ihmisten elämään alkuperäisen sarjan ja uuden version välillä, ja tämä tekee kyseistä sarjasta uusretroelokuvan. Perjantaina toinen marraskuuta vuonna 2012 Suomen televisiossa alettiin esittää Dallasta, joka ei ole kuitenkaan sama kuin 1980-luvulla tehty alkuperäisversio vaan kyseinen "Uusi Dallas" on tehty 2000-luvulla. Formaatti on kuitenkin tunnistettavissa verrattuna alkuperäiseen, joten tässä on myös kyseessä uusretrosarja. Esim. James Bond -elokuvaa Skyfall ei voida pitää uusretroelokuvana; se ei ole minkään aiemman Bond-elokuvan uudelleenfilmatisointi, vaan sarjan seuraava osa.


title: Retro

text: Plagioretro eli kopioretro on uudestaan valmistettu tuote, joka on täsmällinen kopio alkuperäisestä.


title: Retro

text: Täsmälleen alkuperäisen mallin näköiseksi valmistettu tuote tai asia, johon on yhdistetty nykyaikaisia asioita, joita ei ollut vielä alkuperäisen mallin aikana olemassa, on plagiouusretro. Esimerkiksi jos Fiat valmistaisi täsmälleen Fiat 127, Fiat 500 tai Fiat 600 mallienn näköisiä autoja, mutta upottaisi niiden kojelautaan GPS-laitteet, käyttövoimana olisi sähkö, tai jos auto olisi hybridiauto, kyseessä olisi plagiouusretro. Yksikin uusi osa tekee tuotteesta plagiouusretron.


title: João Moutinho

text: João Filipe Iria Santos Moutinho (s. 8. syyskuuta 1986 Portimão, Faron piiri, Portugali) on portugalilainen jalkapalloilija, joka edustaa Englannin Valioliigassa pelaavaa Wolverhampton Wanderersia. 170 senttimetriä pitkän Moutinhon pelipaikka on keskikentän keskellä tai oikealla laidalla, usein hyökkäävässä roolissa.


title: João Moutinho

text: Moutinho on Sportingin oma kasvatti, ja häntä pidetään lupaavimpana seuran juniorikoulun tuotoksena sitten Cristiano Ronaldon. Hän teki ensiesiintymisensä Sportingin edustusjoukkueessa kauden 2004–2005 harjoitusotteluissa. Hän kuitenkin palasi ennen kauden alkua takaisin junioirijoukkueeseen, jossa pelasivat muun muassa Portugalin nykyiset tähdet Miguel Veloso ja Nani.


title: João Moutinho

text: Vuoden 2005 alussa Moutinho nostettiin edustusjoukkueeseen Portugalin Cupin otteluun, jossa hän teki virallisen ensiesiintymisensä edustusjoukkueessa. Hän sai numerokseen 28, joka oli käytössä Cristiano Ronaldolla ennen kuin hän siirtyi Manchester Unitediin. Hän nousi nopeasti joukkueen runkopelaajaksi, ja näin saavutti myös kannattajien suosion. Ensimmäisen kauden päätteeksi hän sai vuoden tulokkaan palkinnon ja häntä ylistettiin useissa lehdissä.


title: João Moutinho

text: Toisella kaudellaan Moutinholle kertyi peliaikaa, kun hän oli koko liigan ainoa pelaaja, joka oli pelannut kauden kaikissa pääsarjaotteluissa täydet minuutit. Kauden päätteeksi Sporting sijoittui toiseksi, Porton vietyä mestaruuden seitsemän pisteen erolla. Ensimmäisen maalinsa edustusjoukkueessa hän teki kauden viimeisessä ottelussa Sporting Bragaa vastaan. Voitto Bragasta varmisti lissabonilaisten pääsyn seuraavan kauden Mestarien liigaan.


title: João Moutinho

text: Kesällä 2006 Ricardo Sá Pinton lähdettyä joukkueesta Moutinho nousi joukkueen varakapteeniksi vasta 19 vuoden iässä. Seuraavalla kaudella hän nousi joukkueen kapteeniksi, Custódion, Ricardon ja Marco Caneiran siirryttyä toisiin seuroihin. Näin ollen hänestä tuli edustusjoukkueen historian toiseksi nuorin kapteeni. Häntä nuorempana kapteenina on toiminut vain Francisco Stromp.


title: João Moutinho

text: Kauden 2007–2008 aikana Moutinho vakautti itsensä joukkueen historiaan yhtenä parhaimpana pelaajana, ja nousi myös maan pääsarjan eliittipelaajistoon. Hän onnistui pääsarjassa viidesti maalinteossa 30 ottelussa. Hän voitti Portugalin cupin 2007 ja 2008.


title: João Moutinho

text: Seuraavalla kauden 2008–2009 alussa hän oli siirtohuhujen kohteena, mutta hylkäsi lopulta englantilaisseura Evertonin tarjouksen ja jatkoin näin kasvattajaseurassaan. Hän pelasi kauden aikana kolmea vaille täyden määrän (32) sarjaotteluita, kun joukkue sijoittui neljättä kertaa peräkkäin toiseksi. Mestarien liigassa hän teki ainoan maalinsa tappiollisessa neljännesvälieräottelussa saksalaista Bayern Münchenia vastaan. Sporting putosi jatkosta lopulta yhteismaalierolla 1–12.


title: João Moutinho

text: 3. heinäkuuta 2010 monien kannattajien suureksi yllätykseksi useat tiedotuslähteet ilmoittivat Moutinhon tehneen sopimuksen toisen portugalilaisjätti Porton kanssa. Seuraavina päivinä siirto sai vahvistuksen ja siirtokorvaukseksi Sportingille maksettiin 11 miljoonaa euroa sekä osana kauppaa puolustaja Nuno Coelho matkasi myös lissabonilaisseuraan. Porton sai omistukseensa näin 75 % pelaajanoikeuksista ja loput 25 % jäivät Sportingille.


title: João Moutinho

text: Heti ensimmäisellä kaudellaan 2010–2011 hän kuului joukkueen avainpelaajiin ja pelasi lopulta kauden aikana yhteensä yli 50 virallista ottelua. Joukkue voitti maan pääsarjamestaruuden sekä cupin mestaruuden, jonka loppuottelussa se kaatoi Vitória de Guimarãesin. Kausi päättyi lopulta triplaan, kun Porto voitti vielä Eurooppa-liigan loppuottelussa Sporting Bragan.


title: João Moutinho

text: 19. helmikuuta 2013 Moutinho vei Mestarien liigan neljännesvälierien ensimmäisessä osaottelussa joukkueensa 1–0-johtoon Alex Sandron antamasta keskityksestä. Johtoasema kesti loppuun asti ja portugalilaisseura vei näin ensimmäisen osan nimiinsä. Toinen osaottelu päättyi kuitenkin vastustajajoukkue Málagan 2–0-kotivoittoon, mikä pudotti Porton jatkosta. Kausi 2012–2013 päättyi lopulta kolmatta kertaa peräkkäin pääsarjamestaruuteen.


title: João Moutinho

text: 24. toukokuuta 2013 Moutinho siirtyi yhdessä joukkuetoverinsa James Rodríguezin kanssa yhteissiirossa Monacoon. Heistä maksettiin yhteensä 70 miljoonan euron siirtokorvaus, josta 25 miljoonaa euroa on Moutinhosta maksettu osuus. Hän voitti Ligue 1:n mestaruuden kaudella 2016–2017.


title: João Moutinho

text: Moutinho pelasi useissa Portugalin nuorisomaajoukkueissa. Hän oli voittamassa alle 17-vuotiaiden Euroopan-mestaruutta 2003.


title: João Moutinho

text: Portugalin maajoukkueessa Moutinho teki ensiesiintymisensä vuonna 2005 ystävyysottelussa Egyptiä vastaan, ollessaan 18-vuotias. 31. toukokuuta 2008 Moutinho teki ensimmäisen maalinsa maajoukkueessa Georgiaa vastaan käydyssä ystävyysottelussa.


title: João Moutinho

text: Hänet valittiin myös mukaan vuoden 2008 EM-kilpailuihin, joka pelattiin Sveitsissä ja Itävallassa. Avausottelussa Turkkia vastaan Moutinho syötti Raul Meirelesin tekemän toisen maalin.


title: João Moutinho

text: Neljä vuotta myöhemmin pelatuissa seuraavissa vuoden 2012 EM-kilpailuissa Moutinho oli niin ikään mukana joukkueessa. Hän pelasi turnauksessa kaikissa otteluissa, kun joukkueen selvittyä aina välieriin saakka, jossa se hävisi Espanjalle rangaistuspotkukilpailussa. MM-kilpailuissa 2014 hän pelasi Portugalin kaikki kolme ottelua.


title: João Moutinho

text: Moutinho kuului Euroopan-mestaruuden voittaneeseen Portugalin joukkueeseen Ranskassa 2016. Hän pelasi yhtä vaille kaikissa joukkueensa otteluissa. Loppuottelussa Ranskaa vastaan hän tuli vaihdosta kentälle.


title: Love Kustannus

text: Love Kustannus Oy perustettiin vuonna 1976 musiikkikustantamoksi Love Recordsin yhteyteen. Love Recordsin mentyä konkurssiin vuonna 1979 Love Kustannus alkoi myös julkaista levyjä. Sen levymerkkejä ovat olleet Ponsi, Dove ja Beta. Love Kustannus toimi myös Johanna-levymerkin musiikkikustantamona vuoteen 1982 asti, ja se on uudelleenjulkaissut Johannan levyjä käyttäen Johanna-levymerkkiä.


title: Love Kustannus

text: Love Kustannus aloitti Love Recordsin yhteydessä musiikkikustantamona vuonna 1976. Love Records Oy ajautui kuitenkin konkurssiin pian vuonna 1979. Love Kustannukselle perustettiin samana vuonna Otto Donnerin levymerkiksi Ponsi. Samalla Love Kustannus aloitti uuden Johanna-levymerkin musiikkikustantamona ja jatkoi tätä kustannustoimintaa kolme vuotta.


title: Love Kustannus

text: Vuonna 1984 Johanna Kustannuksen mentyä konkurssiin Love Kustannus julkaisi jäljelle jääneet Johanna-levymerkin levyt uudella Beta-levymerkillään. Vuodesta 1988 alkaen Love Kustannus on julkaissut Johanna-levymerkin muita alkuperäisiä äänitteitä lähinnä CD-levyjen muodossa. Lisäksi vinyylejä on uusintajulkaissut jonkin verran turkulainen Svart Records lisensseillä.


title: Love Kustannus

text: Vuonna 1998 Love Kustannus osti A.A.B. Tuotannon tuotantokatalogin ja julkaisuoikeudet.. Katalogi sisälsi lisää myös saman Johanna-levymerkin muita alkuperäisiä levyjä vuodesta 1982 alkaen. Vuonna 2002 Love Kustannuksesta tuli Johanna Kustannuksen osake-enemmistön omistaja. Vuonna 2010 Universal Music Group osti Love Kustannus Oy:n. Ennen kauppaa eri yhtiöiden omistajia olivat Sini Perho, Peter von Bagh, Pekka Aarnio ja Otto Donner. Love Kustannus Osakeyhtiö toimi 31.12.2014 asti, jolloin Love Kustannus tuli Universal Musicin aputoiminimeksi.


title: Finnvox

text: Finnvox on Helsingin Pitäjänmäellä Arinatiellä sijaitseva, vuoden 1965 syksyllä valmistunut äänitysstudio. Sen perusti tukkukauppaan erikoistunut Lejos Oy. Yhtiö säilyi Finnvoxin omistajana 80-luvun lopulle saakka.


title: Finnvox

text: Finnvox oli valmistuessaan Suomen ensimmäinen levytyksiä varten rakennettu studio. Rakennus on alusta alkaen suunniteltu studiokäyttöön. Sen studiotila on rakennettu kelluvalle lattialle, jolloin tila on tehokkaasti äänieristetty. Alkuvaiheessa studiossa oli vain yksi studio ja nauhoituksiin käytettiin neliraitaista Studer -kelanauhuria.


title: Finnvox

text: Huomattava osa Suomen eturivin muusikoista ja yhtyeistä on joskus nauhoittanut studiossa. Aina 1990-luvulle asti studioiden yhteydessä toimi myös äänilevyjen kaiverrukseen tarkoitettu vinyylimasterointistudio sekä vinyylilevyjen puristamo. Nykyään Finnvoxissa on kahdeksan studiota, joista viisi on äänitys- ja miksauskäytössä ja kolme masterointi- ja editointikäytössä.


title: Finnvox

text: Finnvoxia johti yrityksen perustamisesta 80-luvun lopulle Erkki Ertesuo. Finnvox -studioiden nykyinen toimitusjohtaja on Risto Hemmi, jonka ura alkoi Finnvoxin studioilla 70-luvulla.


title: 2-butoksietyyliasetaatti

text: 2-butoksietyyliasetaatin kemiallinen kaava on CHO ja rakennekaava CHOCHCHOOCCH. 2-butoksietyyliasetaatista käytetään myös nimityksiä "butyyliglykoliasetaatti", "etyleeniglykolimonobutyylieetteriasetaatti", "2-butoksietanoliasetaatti" tai "butyylisellosolviasetaatti".


title: 2-butoksietyyliasetaatti

text: 2-butoksietyyliasetaatti on normaaliolosuhteissa olomuodoltaan väritön neste, jolla on tunnusomainen haju. Sen moolimassa on 160,2 g/mol, sulamispiste −64 °C, kiehumispiste 192 °C, suhteellinen tiheys 0,94 g/cm (vesi = 1,0 g/cm), liukoisuus veteen 20 °C:n lämpötilassa 1,7 g/100 ml, leimahduspiste 71 °C c.c., itsesyttymislämpötila 340 °C ja CAS-numero 112-07-2.


title: 2-butoksietyyliasetaatti

text: 2-butoksietyyliasetaattia käyteään pääasiassa liuottimena, muun muassa painomusteissa, maaleissa, emalien liuottimena ja lakoissa. Yhdistettä voidaan käyttää myös emulgointiaineena polyvinyyliasetaattiemulsioissa.


title: Vittorio Emanuele Orlando

text: Vittorio Emanuele Orlando (19. toukokuuta 1860 – 1. joulukuuta 1952) oli italialainen poliitikko. Hän toimi maansa pääministerinä vuosina 1917–1919 ja johti Italian valtuuskuntaa Versailles’n rauhassa 1919.


title: Vittorio Emanuele Orlando

text: Orlando toimi vuosien 1903 ja 1917 välillä muun muassa opetus-, oikeus- ja sisäministerinä. Pääministeriksi hän tuli 30. lokakuuta 1917, hetkellä jolloin Italiaa uhkasi tappio ensimmäisessä maailmansodassa. Itävalta-Unkarin joukot olivat Caporetton taistelussa murtaneet Italian puolustuslinjan ja uhkasivat edetä Pojoen tasangolle asti.


title: Vittorio Emanuele Orlando

text: Orlando oli kannattanut Italian liittymistä sotaan vuonna 1915 eikä menettänyt Caporetton tappionkaan jälkeen uskoaan lopulliseen voittoon. Hän teki vaihdoksia armeijan johdossa ja innosti puheillaan italialaisia taisteluun. Vihollinen saatiin pysäytettyä, ja vuonna 1918 Italia sai Itävalta-Unkarista ratkaisevan voiton Vittorio Venetossa.


title: Vittorio Emanuele Orlando

text: Italia lähti Orlandon johdolla toiveikkaana Pariisin rauhankonferenssiin vuonna 1919. Tavoitteena oli saada liitettyä suuria alueita hajonneesta Itävalta-Unkarista Italiaan. Mutta vaikka Italia saikin pitkien ja riitaisten neuvottelujen jälkeen muun muassa Trentinon ja Etelä-Tirolin maakunnat, pidettiin Italiassa tätä huonona korvauksena sota-ajan kärsimyksistä. Orlandon katsottiin epäonnistuneen neuvotteluissa, ja hän joutui eroamaan pääministerin tehtävästä 19. kesäkuuta 1919.


title: Vittorio Emanuele Orlando

text: Mussolinin diktatuurin aikana (1925–1943) Orlando pysyi poissa politiikasta ja keskittyi kirjoittamiseen ja opetustehtäviin. Mussolinin kukistumisen jälkeen hän palasi takaisin politiikan huipulle. Hän toimi parlamentin alahuoneen puhemiehenä 1944–1946. Vuonna 1948 hänet valittiin Italian senaattiin ja samana vuonna hän yritti Italian presidentiksi, häviten kuitenkin äänestyksessä Luigi Einaudille.


title: Dm8

text: Dm8 eli ns. "Porkkana" oli Valtionrautateiden käytössä ollut, Valmetin vuosina 1964–1965 valmistama junayksikkö. Junia kutsuttiin Dm9-sarjan ohella myös "kiitojuniksi".


title: Dm8

text: 1950-luvulla alkoi Valtionrautatiet modernisoida junakalustoaan, joka siihen aikaan koostui yksinomaan höyryvetureista ja puuvaunuista sekä joistain moottorivaunuista. Vuosina 1961–1962 Valtionrautatiet tilasi Valmetilta 12 kappaletta uusia kiitojunia. Ne valmistuivat vuosina 1964–1965. Yksikön moottorivaunuille annettiin tyyppimerkintä "Dm8" ja numerot 5001–5024. Välivaunut saivat tyyppimerkinnän "CEikv".


title: Dm8

text: Junat sijoitettiin aluksi Helsinkiin. Sieltä ne ajoivat kiitojunavuoroja Tampereelle, Vaasaan, Ouluun, Jyväskylään, Kuopioon, Savonlinnaan ja Joensuuhun. Vuodesta 1972 kiitojunat korvattiin sähköistysten myötä vähitellen veturijunilla, ja vuodesta 1973 alkaen Dm8-junat toimivat samoissa tehtävissä Dm9-junien kanssa hoitaen kaupunkien välistä liikennettä väleillä Helsinki–Turku, Turku–Jyväskylä, Helsinki–Pori, Helsinki–Vaasa ja Helsinki–Savonlinna.


title: Dm8

text: Dm8 koostui kolmesta vaunusta. Päissä olivat moottorivaunut ja keskellä välivaunu. Molemmissa moottorivaunuissa oli ohjaamot. Välivaunuissa oli muun muassa keittiö. Kolmen vaunun yksiköitä saatettiin tarvittaessa kytkeä yhteen useampia, jolloin oli mahdollista saada jopa yhdeksänvaunuinen juna. Yhteisajo oli mahdollista myös Dm9-sarjan junien kanssa. Mitään teknistä estettä neljän tai useamman junan yhdistämiseen ei ollut, mutta yli kolmen yhdistelmää ei käytetty, koska näin varmistettiin sähkön siirto koko junaan. Mitä enemmän liitoksia sitä suurempi riski linjan katkeamiselle.


title: Dm8

text: Dm8 oli kiihtyvyydeltään ja kulkuominaisuuksiltaan huomattavasti parempi kuin aikaisemmat Dm4- ja Hr11 -vetoiset kiitojunat. Hyvän kiihtyvyyden sekä 140 km/h nopeuden ansiosta junien aikatauluja voitiin nopeuttaa. Yhdessä moottorivaunussa oli yksi Bredan 505 hevosvoiman dieselmoottori, joten yhden yksikön kokonaisteho oli 1 010 hevosvoimaa. Moottorit oli sijoitettu vaunun alustaan lattian alle. Junissa oli kolmivaihteinen sähköisesti ohjattu automaattivaihteisto.


title: Dm8

text: Dm8-sarjan junat poistettiin käytöstä 1980-luvulla. Viimeiset junat hylättiin 1987. Yksi kolmen vaunun yksikkö (5003–5004) kunnostettiin Rautatiemuseota varten ja säilöttiin Kaipiaisten veturitalliin, mutta sisään pääsi ilkivallantekijöitä ja lopulta tallin katto romahti junayksikön päälle. Junayksikkö tuotiin Hyvinkään konepajalle, jossa lojuessaan se pääsi niin huonoon kuntoon, että se lopulta päätettiin romuttaa vuonna 2008.


title: Guano

text: Guano (ketšuan sanasta ”wanu” espanjan kautta) on merilintujen tai lepakoiden ulostetta, joka on kertynyt kerroksiksi eläinten elinpaikoille. Guano sisältää runsaasti fosforia ja typpeä ja sitä kerätään lannoitteeksi ja ruudin valmistukseen. Guanoa kertyy parhaiten kuivissa ilmastoissa. Joillain merilintujen asuttamilla saarilla sitä on kertynyt vuosisatojen ajan metrien paksuiseksi kerrokseksi.


title: Guano

text: Guanon käyttö lannoitteissa ja räjähteissä keksittiin 1840-luvulla. Brittiläiset ja yhdysvaltalaiset kauppahuoneet kiinnostuivat samoihin aikoihin alueen guanovarannoista ja kävivät kauppaa Perun kanssa, jonka seurauksena guanon myyntivoitoista hyötyivät eniten kauppahuoneet, koska Perun alkeellinen pankkitoiminta ja holtiton rahankäyttö aiheuttivat valtiolle useita talouskriisejä. Lisäksi kauppahuoneet toivat työvoimaa, muun muassa kuleja, ulkomailta, koska työolosuhteet olivat kuumuuden, guanosta lehahtavan ammoniakinhajun ja heikon palkan vuoksi kurjat. Perun, Chilen ja Bolivian kilpailu rannikkonsa guanon hallinnasta johti Tyynenmeren sotaan vuonna 1879.


title: Guano

text: Yhdysvallat sääti 1856 Guano Islands Actin, jonka mukaan Yhdysvaltain kansalainen sai ottaa haltuunsa minkä tahansa asumattoman saaren, jolla oli guanokerrostumia ja joka ei ollut miehitetty. Haltuun otetuista saarista Baker, Jarvis, Howland, Kingmanin riutta, Johnstonin atolli ja Midwaysaaret kuuluvat edelleen Yhdysvalloille. Lain perusteella Yhdysvaltain hallussa, mutta muiden vaatimia ovat Navassa lähellä Haitia sekä Bajo Nuevo ja Serranilla. Swan Islands luovutettiin Hondurasille 1972.


title: Guano

text: Muita merkittäviä guanosaaria ovat Nauru, Chinchasaaret ja Juan de Nova.


title: Tromssan yliopisto

text: Yliopiston yhteydessä toimii Amundsenkeskus, jonka virallinen nimi on Roald Amundsenin arktisen tutkimuksen keskus, on monitieteinen arktisten alueiden tutkijoita yhdistävä ja tutkimusta edistävä organisaatio, joka työllistää noin sata henkeä. Se perustettiin vuonna 1989. Se on nimetty tutkimusmatkailija Roald Amundsenin kunniaksi.


title: Tromssan yliopisto

text: Yliopisto on vuonna 2009 yhdistetty Tromssan korkeakouluun.


title: Gunnel Nyman

text: Gunnel Nyman o.s. Gustafsson (19. syyskuuta 1909 Turku – 7. lokakuuta 1948) oli kansainvälisesti tunnettu suomalainen muotoilija. Hän aloitti uransa huonekalujen suunnittelijana, mutta siirtyi myöhemmin lasimuotoilijaksi.


title: Gunnel Nyman

text: Nyman valmistui Taideteollisuuskeskuskoulusta huonekalupiirtäjäksi, mutta hänet tunnetaan parhaiten lasitaiteilijana. Uran alussa tärkeä vaikuttaja oli lasiteollisuuden suuri nimi Arttu Brummer, joka johdatti hänet yhteistyöhön Riihimäen lasitehtaan kanssa. Nyman sai tehtaan järjestämässä kilpailussa vuonna 1933 kolmannen palkinnon. Hän työskenteli ennenaikaisesti päättyneen uransa aikana muun muassa Riihimäen, Nuutajärven ja Iittalan lasitehtaissa. Lasimuotoilun lisäksi hän suunnitteli myös huonekaluja ja tekstiilejä. Valaisimia hän suunnitteli Paavo Tynellin omistamalle Taito Oy:lle sekä Oy Stockmannin Ab:n omistamalle Orno Metallitehtaalle 1939-1942. Pariisin maailmannäyttelyssä 1937 oli esillä hänen uniikkeja lasitöitään sekä Bomanille suunniteltuja huonekaluja.


title: Gunnel Nyman

text: Nyman suosi pelkistettyä tyyliä ja piti Tapio Wirkkalan ja Kaj Franckin tavoin lasitaiteen keskeisenä osana muotoa. Lopullisen muotonsa teos sai usein vasta lasinpuhaltajan kanssa. Nyman keksi tiettävästi vahingossa niin sanotun savutekniikan, jota edustaa esimerkiksi "Ylösnousemus"-maljakko vuodelta 1947. Tämä ilmaisee myös ajalle tyypillistä pyrkimystä saada lasiesineeseen elävyyttä. Nyman itse kuvasi suhdetaan lasiin: “"– – Tässä aineessa on jotain noitavoimaista. Se, joka kerran on antautunut voimaa, ei siitä luovu".”


title: Gunnel Nyman

text: Vuonna 1951 Gunnel Nymanille myönnettiin lasitöistä IX Milanon triennaalissa postuumisti kultamitali. Gunnel Nymanille on omistettu 1998 katu ja piha Helsingissä Arabianrannan kaupunginosassa.


title: Gunnel Nyman

text: Gunnel Nymanin puoliso oli vuodesta 1936 lähtien varatuomari Gunnar Nyman. Pariskunnalla oli vuosina 1940, 1941 ja 1945 syntyneet tyttäret. Nymanin äkillinen ja varhainen kuolema teki hänen töistään entistäkin arvostetumpia, ja hänet tunnustetaan suomalaisen muotoilun edelläkävijäksi.


title: 21st Century Pirates

text: 21st Century Pirates on suomalaisen Private Line -yhtyeen huhtikuussa 2004 julkaistu ensimmäinen albumi. Albumin Japanin ja Australian versiossa on kolme bonuskappaletta.


title: 21st Century Pirates

text: Kaikki kappaleet säveltänyt ja sanoittanut Private Line.


title: 21st Century Pirates

text: Japanin ja Australian painokset


title: Uppsalan tuomiokirkko

text: Uppsalan tuomiokirkko () on Uppsalan kaupungissa sijaitseva Uppsalan arkkihiippakunnan tuomiokirkko ja Ruotsin kirkon kansallispyhäkkö. Ranskalaista gotiikkaa edustava kirkko on Pohjoismaiden suurin kirkko. Kirkon pituus on 118,7 m (400 jalkaa), ja sen torni kohoaa samoin 118,7 metrin korkeuteen. Useimmat Ruotsin kuninkaat ja kuningattaret kruunattiin kirkossa vuoteen 1719 asti. Nykyään kirkossa vihitään kaikki Ruotsin piispat sekä Uppsalan hiippakunnan papit ja diakonit virkaansa.


title: Uppsalan tuomiokirkko

text: Tuomiokirkon rakennustyöt aloitettiin, kun arkkihiippakunta muutti 1287 pois Vanhasta Uppsalasta. Kirkon vihki käyttöön 1435 arkkipiispa Olaus Laurentii, mutta kirkko ei kuitenkaan vielä tuolloinkaan ollut täysin valmis. Kirkko pyhitettiin Pyhälle Laurentiukselle, Eerik Pyhälle sekä Pyhälle Olaville. Tulipalo on runnellut tuomiokirkkoa sen historian aikana muutamia kertoja, ja sitä on huomattavasti muuteltu korjaustöiden yhteydessä. Kirkon muoto ja suuruus ovat kuitenkin säilyneet jokseenkin samanlaisina.


title: Uppsalan tuomiokirkko

text: Saarnatuoli on Ruotsin suurin ja leskikuningatar Hedvig Eleonoran lahjoittama, kun Uppsalan tulipalo oli tuhonnut kirkkoa vuonna 1702. Kirkossa on kolme suurta ruusuikkunaa: länsipäädyssä Isän ikkuna, ristilaivan eteläpäädyssä Pojan ikkuna ja ristilaivan pohjoispäädyssä Hengen ikkuna. Kustaa Vaasan hautamuistomerkissä on Ruotsin silloisten maakuntien vaakunoita, mukaan lukien Suomen, Hämeen, Karjalan ja eräiden muiden Suomen alueiden. . Kirkon kello "Storan" on Ruotsin suurin kirkonkello.


title: Uppsalan tuomiokirkko

text: Kirkkoon on haudattu monia Ruotsin hallitsijoita ja muita tunnettuja ruotsalaisia:Finstan kappelissa on Eerik Pyhän hauta, joka siirrettiin vanhasta Uppsalasta heti katedraalin rakentamisen alettua. Juhana III teetti uuden kultapäällysteisen arkun jossa on Eerikin jäänteet ja kruunu. Nimi tulee Finstan kartanosta, jonka omisti Birger Persson. Hänen tyttärensä Pyhän Birgitan pyhäinjäännös on kultapäällysteisessä lippaassa, joka on saatu lahjaksi birgittalaissääntökunnalta.


title: Uppsalan tuomiokirkko

text: Tuomiokirkon museo sijaitsee pohjoistornissa, jossa säilytetään keskiaikaisia tekstiilejä ja Kustaa Vaasan ja hänen vaimojensa hautajaisissa käytettyjä esineitä.


title: Uppsalan tuomiokirkko

text: Kirkossa on Albertus Pictorin seinämaalauksia.


title: Uppsalan tuomiokirkko

text: Uppsalan tuomiokirkon sivut Viitattu 20.8.2010


title: Six Songs of Hellcity Trendkill

text: Six Songs of Hellcity Trendkill on Private Linen joulukuussa 2002 julkaisema CD-EP. "Six Songs of Hellcity Trendkill" on Private Line -yhtyeen ensimmäinen virallinen julkaisu. Bändin edellinen kitaristi Jari Huttunen soittaa kitaraa kappaleissa "Makin' a Mess Since '77" ja "Grown Like Others". Jari Huttusen keväällä 2002 korvannut kitaristi Jack Smack soittaa kitaraa kappaleissa "Downstairs Upstairs", "Superstar I.Q." ja "Virgin Suicide". Yhtye on säveltänyt, sanoittanut ja tuottanut levyn. Levyn painos on nykyään loppuunmyyty.


title: Royal

text:
Royal, ranskan ja englannin "kuninkaallista" merkitsevä sana, viittaa seuraaviin:
Royal esiintyy useissa nimissä erityisesti Britanniassa ja muissa kuningaskunnissa – esimerkiksi seuraavissa:


title: Anne Murray

text: Anne Murray CC, ONS, (s. Morna Anne Murray 20. kesäkuuta 1945 Springhill, Nova Scotia, Kanada) on kanadalainen laulaja. Hän yhdistää useita musiikin tyylilajeja: poppia, countrya ja AC:ta.


title: Anne Murray

text: Murray oli ensimmäinen naispuolinen kanadalainen laulaja, joka saavutti kärkipaikan Yhdysvaltain listoilla ja hän oli myös ensimmäinen kultaa myynyt. Hänen sanotaan raivanneen tietä myös muille kanadalaisille menestystarinoille kuten Céline Dionille, Sarah McLachlanille ja Shania Twainille. Vuoteen 2006 mennessä hänen albumeitaan on myyty yli 54 miljoonaa kappaletta maailmanlaajuisesti ja hän on myös yksi menestyneimpiä joululaulujen esittäjiä. Murray on ensimmäinen nainen ja ensimmäinen kanadalainen, joka voitti Vuoden albumi -palkinnon Country Music Association Awardsissa Yhdysvalloissa vuoden 1984 albumilla "A Little Good News".


title: Broken Promised Land

text: Broken Promised Land on rockyhtye Private Linen kappale ja ensimmäinen single yhtyeen vuoden 2006 albumilta "Even Knievel Factor".


title: Broken Promised Land

text: Single ylsi Suomen virallisen singlelistan neljännelle sijalle, ja pysyi listalla yhteensä 11 viikkoa.


title: Already Dead

text: Already Dead on rockyhtye Private Linen kappale ja kolmas single yhtyeen vuoden 2004 esikoisalbumilta "21st Century Pirates". Single sisältää nimikkokappaleen lisäksi kolme livevideota.


title: Already Dead

text: Kappale nousi Suomen virallisen singlelistan kuudennelle sijalle, ja pysyi listalla yhteensä neljä viikkoa.


title: Viron reformipuolue

text: Viron reformipuolue () on virolainen markkinaliberaalinen keskusta-oikeistolainen puolue. Reformipuolue oli mukana Viron hallituksissa yhtäjaksoisesti vuosina 1999–2016 ja puolueen vaikutus maan talouteen on ollut suuri muun muassa vapaata yritys- ja talouspolitiikkaa ja veropolitiikkaa luotaessa.


title: Viron reformipuolue

text: Reformipuolue on ollut Liberal Internationalin täysjäsen vuodesta 1996 lähtien oltuaan ensin tarkkailijajäsen vuodesta 1990. Reformipuolue on myös Euroopan liberaalidemokraattisen puolueen (ALDE) täysjäsen.


title: Viron reformipuolue

text: Viron reformipuolue perustettiin 13. marraskuuta 1994. Tuolloin uuden puolueen perustamisesta tekivät päätöksensä Viron keskuspankin silloisen pääjohtajan Siim Kallaksen johtama ryhmittymä ja Viron liberaalidemokraattinen puolue ylimääräisessä puoluekokouksessaan. Vuonna 1990 perustettu liberaalidemokraattinen puolue oli ollut jo mukana Viron hallituksessa vuodesta 1992. Kallas valittiin Reformipuolueen ensimmäiseksi puheenjohtajaksi ja valmistautuminen vuoden 1995 vaaleihin aloitettiin. Viron sisäministeriö rekisteröi puolueen 9. joulukuuta 1994.


title: Viron reformipuolue

text: Vuoden 1995 vaaleissa vastaperustettu Reformipuolue sai 16,2 prosenttia äänistä ja 19 paikkaa 101-paikkaiseen Riigikoguun. Vuoden 1999 vaaleissa ääniosuus laski noin 15 prosenttiin ja puolueen paikkamäärä väheni 18 paikkaan. Laarin hallituksen kaaduttua vuonna 2002 Reformipuolue ja Keskustapuolue sopivat hallitusyhteistyöstä, mikä nosti Siim Kallaksen Viron pääministeriksi. Kallas oli toiminut kaatuneessa Laarin hallituksessa valtiovarainministerinä. Kallas johti pääministerinä puolueen maaliskuun 2003 vaaleihin, missä sekä Keskustapuolue että Res Publica nousivat 28:lla paikalla suurimmaksi puolueeksi. Vaalien jälkeen Reformipuolue käynnisti keskustelut Res Publican kanssa yhteisen oikeistohallituksen muodostamiseksi. Lopulta hallituksen muodostivat Res Publican ja Reformipuolueen lisäksi Kansanliitto. Pääministeriksi nousi Res Publican Juhan Parts.